# Επίσημη Εφημερίδα C 351/2020

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 351 |
| | |
| Έκδοση στην ελληνική γλώσσα | Ανακοινώσεις και Πληροφορίες | 63ό έτος21 Οκτωβρίου 2020 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 351

Έκδοση στην ελληνική γλώσσα

Ανακοινώσεις και Πληροφορίες

63ό έτος21 Οκτωβρίου 2020

---

| Περιεχόμενα | Σελίδα |
| --- | --- |
| | II   Ανακοινώσεις |
| | ΑΝΑΚΟΙΝΩΣΕΙΣ ΤΩΝ ΘΕΣΜΙΚΩΝ ΚΑΙ ΛΟΙΠΩΝ ΟΡΓΑΝΩΝ ΚΑΙ ΤΩΝ ΟΡΓΑΝΙΣΜΩΝ ΤΗΣ ΕΥΡΩΠΑΪΚΗΣ ΕΝΩΣΗΣ |
| | Ευρωπαϊκή Επιτροπή |
| 2020/C 351/01 | Μη διατύπωση αντιρρήσεων σε κοινοποιηθείσα συγκέντρωση, (Υπόθεση M.9592 — Freudenberg/L&B) (
  1
  ) | 1 |
| 2020/C 351/02 | Μη διατύπωση αντιρρήσεων σε κοινοποιηθείσα συγκέντρωση, (Υπόθεση M.9966 — EQT/Colisée) (
  1
  ) | 2 |
| 2020/C 351/03 | Μη διατύπωση αντιρρήσεων σε κοινοποιηθείσα συγκέντρωση, (Υπόθεση M.9483 — Engie/Powerlines) (
  1
  ) | 3 |
| 2020/C 351/04 | Μη διατύπωση αντιρρήσεων σε κοινοποιηθείσα συγκέντρωση, (Υπόθεση M.9941 — Private Theory Luxco/ARC Group) (
  1
  ) | 4 |
| 2020/C 351/05 | Μη διατύπωση αντιρρήσεων σε κοινοποιηθείσα συγκέντρωση, (Υπόθεση M.9965 — ECP ControlCo/First Sentier Investors/Terra-Gen Power Holdings II) (
  1
  ) | 5 |

Περιεχόμενα

Σελίδα

II   Ανακοινώσεις

ΑΝΑΚΟΙΝΩΣΕΙΣ ΤΩΝ ΘΕΣΜΙΚΩΝ ΚΑΙ ΛΟΙΠΩΝ ΟΡΓΑΝΩΝ ΚΑΙ ΤΩΝ ΟΡΓΑΝΙΣΜΩΝ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

2020/C 351/01

Μη διατύπωση αντιρρήσεων σε κοινοποιηθείσα συγκέντρωση, (Υπόθεση M.9592 — Freudenberg/L&B) (
  1
  )

1

1

2020/C 351/02

Μη διατύπωση αντιρρήσεων σε κοινοποιηθείσα συγκέντρωση, (Υπόθεση M.9966 — EQT/Colisée) (
  1
  )

1

2

2020/C 351/03

Μη διατύπωση αντιρρήσεων σε κοινοποιηθείσα συγκέντρωση, (Υπόθεση M.9483 — Engie/Powerlines) (
  1
  )

1

3

2020/C 351/04

Μη διατύπωση αντιρρήσεων σε κοινοποιηθείσα συγκέντρωση, (Υπόθεση M.9941 — Private Theory Luxco/ARC Group) (
  1
  )

1

4

2020/C 351/05

Μη διατύπωση αντιρρήσεων σε κοινοποιηθείσα συγκέντρωση, (Υπόθεση M.9965 — ECP ControlCo/First Sentier Investors/Terra-Gen Power Holdings II) (
  1
  )

1

5

---

| | IV   Πληροφορίες |
| --- | --- |
| | ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ |
| | Ευρωπαϊκή Επιτροπή |
| 2020/C 351/06 | Ισοτιμίες του ευρώ — 20 Οκτωβρίου 2020 | 6 |
| | Ελεγκτικό Συνέδριο |
| 2020/C 351/07 | Ετήσια έκθεση σχετικά με τους οργανισμούς της ΕΕ για το οικονομικό έτος 2019 | 7 |

IV   Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

2020/C 351/06

Ισοτιμίες του ευρώ — 20 Οκτωβρίου 2020

6

Ελεγκτικό Συνέδριο

2020/C 351/07

Ετήσια έκθεση σχετικά με τους οργανισμούς της ΕΕ για το οικονομικό έτος 2019

7

---

| | V   Γνωστοποιήσεις |
| --- | --- |
| | ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΚΟΙΝΗΣ ΕΜΠΟΡΙΚΗΣ ΠΟΛΙΤΙΚΗΣ |
| | Ευρωπαϊκή Επιτροπή |
| 2020/C 351/08 | Ανακοίνωση για την έναρξη διαδικασίας αντιντάμπινγκ σχετικά με τις εισαγωγές χαλύβδινων πύργων ανεμογεννητριών καταγωγής Λαϊκής Δημοκρατίας της Κίνας | 8 |
| | ΛΟΙΠΕΣ ΠΡΑΞΕΙΣ |
| | Ευρωπαϊκή Επιτροπή |
| 2020/C 351/09 | Δημοσίευση αίτησης ενωσιακής τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 97 παράγραφος 3 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου | 20 |

V   Γνωστοποιήσεις

ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΚΟΙΝΗΣ ΕΜΠΟΡΙΚΗΣ ΠΟΛΙΤΙΚΗΣ

Ευρωπαϊκή Επιτροπή

2020/C 351/08

Ανακοίνωση για την έναρξη διαδικασίας αντιντάμπινγκ σχετικά με τις εισαγωγές χαλύβδινων πύργων ανεμογεννητριών καταγωγής Λαϊκής Δημοκρατίας της Κίνας

8

ΛΟΙΠΕΣ ΠΡΑΞΕΙΣ

Ευρωπαϊκή Επιτροπή

2020/C 351/09

Δημοσίευση αίτησης ενωσιακής τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 97 παράγραφος 3 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου

20

---

| | |
| --- | --- |
| | (1)   Κείμενο που παρουσιάζει ενδιαφέρον για τον ΕΟΧ |

---

(1)   Κείμενο που παρουσιάζει ενδιαφέρον για τον ΕΟΧ

1

| EL | |
| --- | --- |

EL

---

II Ανακοινώσεις

ΑΝΑΚΟΙΝΩΣΕΙΣ ΤΩΝ ΘΕΣΜΙΚΩΝ ΚΑΙ ΛΟΙΠΩΝ ΟΡΓΑΝΩΝ ΚΑΙ ΤΩΝ ΟΡΓΑΝΙΣΜΩΝ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

| 21.10.2020 | EL | Επίσημη Εφημερίδα της Ευρωπαϊκής Ένωσης | C 351/1 |
| --- | --- | --- | --- |

21.10.2020

EL

Επίσημη Εφημερίδα της Ευρωπαϊκής Ένωσης

C 351/1

---

Μη διατύπωση αντιρρήσεων σε κοινοποιηθείσα συγκέντρωση

(Υπόθεση M.9592 — Freudenberg/L&B)

(Κείμενο που παρουσιάζει ενδιαφέρον για τον ΕΟΧ)

(2020/C 351/01)

Στις 17 Απριλίου 2020, η Επιτροπή αποφάσισε να μη διατυπώσει αντιρρήσεις σχετικά με την ανωτέρω κοινοποιηθείσα συγκέντρωση και να την χαρακτηρίσει συμβιβάσιμη με την εσωτερική αγορά. Η απόφαση αυτή βασίζεται στο άρθρο 6 παράγραφος 1 στοιχείο β) του κανονισμού (ΕΚ) αριθ. 139/2004 του Συμβουλίου (1). Το πλήρες κείμενο της απόφασης διατίθεται μόνο στα αγγλικά και θα δημοσιοποιηθεί χωρίς τα επιχειρηματικά απόρρητα στοιχεία τα οποία ενδέχεται να περιέχει. Θα διατίθεται:

| — | από τη σχετική με τις συγκεντρώσεις ενότητα του δικτυακού τόπου της Επιτροπής για τον ανταγωνισμό (http://ec.europa.eu/competition/mergers/cases/). O δικτυακός αυτός τόπος παρέχει διάφορα μέσα που βοηθούν στον εντοπισμό μεμονωμένων αποφάσεων για συγκεντρώσεις, όπως ευρετήρια επιχειρήσεων, αριθμών υποθέσεων και ημερομηνιών, καθώς και τομεακά ευρετήρια, |
| --- | --- |

—

από τη σχετική με τις συγκεντρώσεις ενότητα του δικτυακού τόπου της Επιτροπής για τον ανταγωνισμό (http://ec.europa.eu/competition/mergers/cases/). O δικτυακός αυτός τόπος παρέχει διάφορα μέσα που βοηθούν στον εντοπισμό μεμονωμένων αποφάσεων για συγκεντρώσεις, όπως ευρετήρια επιχειρήσεων, αριθμών υποθέσεων και ημερομηνιών, καθώς και τομεακά ευρετήρια,

| — | σε ηλεκτρονική μορφή στον δικτυακό τόπο EUR-Lex (http://eur-lex.europa.eu/homepage.html?locale=el) με αριθμό εγγράφου 32020M9592. Ο δικτυακός τόπος EUR-Lex αποτελεί την επιγραμμική πρόσβαση στην ευρωπαϊκή νομοθεσία. |
| --- | --- |

—

σε ηλεκτρονική μορφή στον δικτυακό τόπο EUR-Lex (http://eur-lex.europa.eu/homepage.html?locale=el) με αριθμό εγγράφου 32020M9592. Ο δικτυακός τόπος EUR-Lex αποτελεί την επιγραμμική πρόσβαση στην ευρωπαϊκή νομοθεσία.

---

(1)  ΕΕ L 24 της 29.1.2004, σ. 1.

---

| 21.10.2020 | EL | Επίσημη Εφημερίδα της Ευρωπαϊκής Ένωσης | C 351/2 |
| --- | --- | --- | --- |

21.10.2020

EL

Επίσημη Εφημερίδα της Ευρωπαϊκής Ένωσης

C 351/2

---

Μη διατύπωση αντιρρήσεων σε κοινοποιηθείσα συγκέντρωση

(Υπόθεση M.9966 — EQT/Colisée)

(Κείμενο που παρουσιάζει ενδιαφέρον για τον ΕΟΧ)

(2020/C 351/02)

Στις 15 Οκτωβρίου 2020, η Επιτροπή αποφάσισε να μη διατυπώσει αντιρρήσεις σχετικά με την ανωτέρω κοινοποιηθείσα συγκέντρωση και να την χαρακτηρίσει συμβιβάσιμη με την εσωτερική αγορά. Η απόφαση αυτή βασίζεται στο άρθρο 6 παράγραφος 1 στοιχείο β) του κανονισμού (ΕΚ) αριθ. 139/2004 του Συμβουλίου (1). Το πλήρες κείμενο της απόφασης διατίθεται μόνο στα αγγλικά και θα δημοσιοποιηθεί χωρίς τα επιχειρηματικά απόρρητα στοιχεία τα οποία ενδέχεται να περιέχει. Θα διατίθεται:

| — | από τη σχετική με τις συγκεντρώσεις ενότητα του δικτυακού τόπου της Επιτροπής για τον ανταγωνισμό (http://ec.europa.eu/competition/mergers/cases/). O δικτυακός αυτός τόπος παρέχει διάφορα μέσα που βοηθούν στον εντοπισμό μεμονωμένων αποφάσεων για συγκεντρώσεις, όπως ευρετήρια επιχειρήσεων, αριθμών υποθέσεων και ημερομηνιών, καθώς και τομεακά ευρετήρια, |
| --- | --- |

—

από τη σχετική με τις συγκεντρώσεις ενότητα του δικτυακού τόπου της Επιτροπής για τον ανταγωνισμό (http://ec.europa.eu/competition/mergers/cases/). O δικτυακός αυτός τόπος παρέχει διάφορα μέσα που βοηθούν στον εντοπισμό μεμονωμένων αποφάσεων για συγκεντρώσεις, όπως ευρετήρια επιχειρήσεων, αριθμών υποθέσεων και ημερομηνιών, καθώς και τομεακά ευρετήρια,

| — | σε ηλεκτρονική μορφή στον δικτυακό τόπο EUR-Lex (http://eur-lex.europa.eu/homepage.html?locale=el) με αριθμό εγγράφου 32020M9966. Ο δικτυακός τόπος EUR-Lex αποτελεί την επιγραμμική πρόσβαση στην ευρωπαϊκή νομοθεσία. |
| --- | --- |

—

σε ηλεκτρονική μορφή στον δικτυακό τόπο EUR-Lex (http://eur-lex.europa.eu/homepage.html?locale=el) με αριθμό εγγράφου 32020M9966. Ο δικτυακός τόπος EUR-Lex αποτελεί την επιγραμμική πρόσβαση στην ευρωπαϊκή νομοθεσία.

---

(1)  ΕΕ L 24 της 29.1.2004, σ. 1.

---

| 21.10.2020 | EL | Επίσημη Εφημερίδα της Ευρωπαϊκής Ένωσης | C 351/3 |
| --- | --- | --- | --- |

21.10.2020

EL

Επίσημη Εφημερίδα της Ευρωπαϊκής Ένωσης

C 351/3

---

Μη διατύπωση αντιρρήσεων σε κοινοποιηθείσα συγκέντρωση

(Υπόθεση M.9483 — Engie/Powerlines)

(Κείμενο που παρουσιάζει ενδιαφέρον για τον ΕΟΧ)

(2020/C 351/03)

Στις 20 Σεπτεμβρίου 2019, η Επιτροπή αποφάσισε να μη διατυπώσει αντιρρήσεις σχετικά με την ανωτέρω κοινοποιηθείσα συγκέντρωση και να την χαρακτηρίσει συμβιβάσιμη με την εσωτερική αγορά. Η απόφαση αυτή βασίζεται στο άρθρο 6 παράγραφος 1 στοιχείο β) του κανονισμού (ΕΚ) αριθ. 139/2004 του Συμβουλίου (1). Το πλήρες κείμενο της απόφασης διατίθεται μόνο στα αγγλικά και θα δημοσιοποιηθεί χωρίς τα επιχειρηματικά απόρρητα στοιχεία τα οποία ενδέχεται να περιέχει. Θα διατίθεται:

| — | από τη σχετική με τις συγκεντρώσεις ενότητα του δικτυακού τόπου της Επιτροπής για τον ανταγωνισμό (http://ec.europa.eu/competition/mergers/cases/). O δικτυακός αυτός τόπος παρέχει διάφορα μέσα που βοηθούν στον εντοπισμό μεμονωμένων αποφάσεων για συγκεντρώσεις, όπως ευρετήρια επιχειρήσεων, αριθμών υποθέσεων και ημερομηνιών, καθώς και τομεακά ευρετήρια, |
| --- | --- |

—

από τη σχετική με τις συγκεντρώσεις ενότητα του δικτυακού τόπου της Επιτροπής για τον ανταγωνισμό (http://ec.europa.eu/competition/mergers/cases/). O δικτυακός αυτός τόπος παρέχει διάφορα μέσα που βοηθούν στον εντοπισμό μεμονωμένων αποφάσεων για συγκεντρώσεις, όπως ευρετήρια επιχειρήσεων, αριθμών υποθέσεων και ημερομηνιών, καθώς και τομεακά ευρετήρια,

| — | σε ηλεκτρονική μορφή στον δικτυακό τόπο EUR-Lex (http://eur-lex.europa.eu/homepage.html?locale=el) με αριθμό εγγράφου 32019M9483. Ο δικτυακός τόπος EUR-Lex αποτελεί την επιγραμμική πρόσβαση στην ευρωπαϊκή νομοθεσία. |
| --- | --- |

—

σε ηλεκτρονική μορφή στον δικτυακό τόπο EUR-Lex (http://eur-lex.europa.eu/homepage.html?locale=el) με αριθμό εγγράφου 32019M9483. Ο δικτυακός τόπος EUR-Lex αποτελεί την επιγραμμική πρόσβαση στην ευρωπαϊκή νομοθεσία.

---

(1)  ΕΕ L 24 της 29.1.2004, σ. 1.

---

| 21.10.2020 | EL | Επίσημη Εφημερίδα της Ευρωπαϊκής Ένωσης | C 351/4 |
| --- | --- | --- | --- |

21.10.2020

EL

Επίσημη Εφημερίδα της Ευρωπαϊκής Ένωσης

C 351/4

---

Μη διατύπωση αντιρρήσεων σε κοινοποιηθείσα συγκέντρωση

(Υπόθεση M.9941 — Private Theory Luxco/ARC Group)

(Κείμενο που παρουσιάζει ενδιαφέρον για τον ΕΟΧ)

(2020/C 351/04)

Στις 15 Οκτωβρίου 2020, η Επιτροπή αποφάσισε να μη διατυπώσει αντιρρήσεις σχετικά με την ανωτέρω κοινοποιηθείσα συγκέντρωση και να την χαρακτηρίσει συμβιβάσιμη με την εσωτερική αγορά. Η απόφαση αυτή βασίζεται στο άρθρο 6 παράγραφος 1 στοιχείο β) του κανονισμού (ΕΚ) αριθ. 139/2004 του Συμβουλίου (1). Το πλήρες κείμενο της απόφασης διατίθεται μόνο στα αγγλικά και θα δημοσιοποιηθεί χωρίς τα επιχειρηματικά απόρρητα στοιχεία τα οποία ενδέχεται να περιέχει. Θα διατίθεται:

| — | από τη σχετική με τις συγκεντρώσεις ενότητα του δικτυακού τόπου της Επιτροπής για τον ανταγωνισμό (http://ec.europa.eu/competition/mergers/cases/). O δικτυακός αυτός τόπος παρέχει διάφορα μέσα που βοηθούν στον εντοπισμό μεμονωμένων αποφάσεων για συγκεντρώσεις, όπως ευρετήρια επιχειρήσεων, αριθμών υποθέσεων και ημερομηνιών, καθώς και τομεακά ευρετήρια, |
| --- | --- |

—

από τη σχετική με τις συγκεντρώσεις ενότητα του δικτυακού τόπου της Επιτροπής για τον ανταγωνισμό (http://ec.europa.eu/competition/mergers/cases/). O δικτυακός αυτός τόπος παρέχει διάφορα μέσα που βοηθούν στον εντοπισμό μεμονωμένων αποφάσεων για συγκεντρώσεις, όπως ευρετήρια επιχειρήσεων, αριθμών υποθέσεων και ημερομηνιών, καθώς και τομεακά ευρετήρια,

| — | σε ηλεκτρονική μορφή στον δικτυακό τόπο EUR-Lex (http://eur-lex.europa.eu/homepage.html?locale=el) με αριθμό εγγράφου 32020M9941. Ο δικτυακός τόπος EUR-Lex αποτελεί την επιγραμμική πρόσβαση στην ευρωπαϊκή νομοθεσία. |
| --- | --- |

—

σε ηλεκτρονική μορφή στον δικτυακό τόπο EUR-Lex (http://eur-lex.europa.eu/homepage.html?locale=el) με αριθμό εγγράφου 32020M9941. Ο δικτυακός τόπος EUR-Lex αποτελεί την επιγραμμική πρόσβαση στην ευρωπαϊκή νομοθεσία.

---

(1)  ΕΕ L 24 της 29.1.2004, σ. 1.

---

| 21.10.2020 | EL | Επίσημη Εφημερίδα της Ευρωπαϊκής Ένωσης | C 351/5 |
| --- | --- | --- | --- |

21.10.2020

EL

Επίσημη Εφημερίδα της Ευρωπαϊκής Ένωσης

C 351/5

---

Μη διατύπωση αντιρρήσεων σε κοινοποιηθείσα συγκέντρωση

(Υπόθεση M.9965 — ECP ControlCo/First Sentier Investors/Terra-Gen Power Holdings II)

(Κείμενο που παρουσιάζει ενδιαφέρον για τον ΕΟΧ)

(2020/C 351/05)

Στις 13 Οκτωβρίου 2020, η Επιτροπή αποφάσισε να μη διατυπώσει αντιρρήσεις σχετικά με την ανωτέρω κοινοποιηθείσα συγκέντρωση και να την χαρακτηρίσει συμβιβάσιμη με την εσωτερική αγορά. Η απόφαση αυτή βασίζεται στο άρθρο 6 παράγραφος 1 στοιχείο β) του κανονισμού (ΕΚ) αριθ. 139/2004 του Συμβουλίου (1). Το πλήρες κείμενο της απόφασης διατίθεται μόνο στα αγγλικά και θα δημοσιοποιηθεί χωρίς τα επιχειρηματικά απόρρητα στοιχεία τα οποία ενδέχεται να περιέχει. Θα διατίθεται:

| — | από τη σχετική με τις συγκεντρώσεις ενότητα του δικτυακού τόπου της Επιτροπής για τον ανταγωνισμό (http://ec.europa.eu/competition/mergers/cases/). O δικτυακός αυτός τόπος παρέχει διάφορα μέσα που βοηθούν στον εντοπισμό μεμονωμένων αποφάσεων για συγκεντρώσεις, όπως ευρετήρια επιχειρήσεων, αριθμών υποθέσεων και ημερομηνιών, καθώς και τομεακά ευρετήρια, |
| --- | --- |

—

από τη σχετική με τις συγκεντρώσεις ενότητα του δικτυακού τόπου της Επιτροπής για τον ανταγωνισμό (http://ec.europa.eu/competition/mergers/cases/). O δικτυακός αυτός τόπος παρέχει διάφορα μέσα που βοηθούν στον εντοπισμό μεμονωμένων αποφάσεων για συγκεντρώσεις, όπως ευρετήρια επιχειρήσεων, αριθμών υποθέσεων και ημερομηνιών, καθώς και τομεακά ευρετήρια,

| — | σε ηλεκτρονική μορφή στον δικτυακό τόπο EUR-Lex (http://eur-lex.europa.eu/homepage.html?locale=el) με αριθμό εγγράφου 32020M9965. Ο δικτυακός τόπος EUR-Lex αποτελεί την επιγραμμική πρόσβαση στην ευρωπαϊκή νομοθεσία. |
| --- | --- |

—

σε ηλεκτρονική μορφή στον δικτυακό τόπο EUR-Lex (http://eur-lex.europa.eu/homepage.html?locale=el) με αριθμό εγγράφου 32020M9965. Ο δικτυακός τόπος EUR-Lex αποτελεί την επιγραμμική πρόσβαση στην ευρωπαϊκή νομοθεσία.

---

(1)  ΕΕ L 24 της 29.1.2004, σ. 1.

---

IV Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

| 21.10.2020 | EL | Επίσημη Εφημερίδα της Ευρωπαϊκής Ένωσης | C 351/6 |
| --- | --- | --- | --- |

21.10.2020

EL

Επίσημη Εφημερίδα της Ευρωπαϊκής Ένωσης

C 351/6

---

Ισοτιμίες του ευρώ (1)

20 Οκτωβρίου 2020

(2020/C 351/06)

1 ευρώ =

| | Νομισματική μονάδα | Ισοτιμία |
| --- | --- | --- |
| USD | δολάριο ΗΠΑ | 1,1810 |
| JPY | ιαπωνικό γιεν | 124,79 |
| DKK | δανική κορόνα | 7,4425 |
| GBP | λίρα στερλίνα | 0,91329 |
| SEK | σουηδική κορόνα | 10,3805 |
| CHF | ελβετικό φράγκο | 1,0724 |
| ISK | ισλανδική κορόνα | 164,00 |
| NOK | νορβηγική κορόνα | 10,9698 |
| BGN | βουλγαρικό λεβ | 1,9558 |
| CZK | τσεχική κορόνα | 27,233 |
| HUF | ουγγρικό φιορίνι | 365,68 |
| PLN | πολωνικό ζλότι | 4,5809 |
| RON | ρουμανικό λέου | 4,8761 |
| TRY | τουρκική λίρα | 9,3301 |
| AUD | δολάριο Αυστραλίας | 1,6801 |
| CAD | δολάριο Καναδά | 1,5577 |
| HKD | δολάριο Χονγκ Κονγκ | 9,1528 |
| NZD | δολάριο Νέας Ζηλανδίας | 1,8006 |
| SGD | δολάριο Σιγκαπούρης | 1,6036 |
| KRW | ουόν Νότιας Κορέας | 1 346,35 |
| ZAR | νοτιοαφρικανικό ραντ | 19,5245 |
| CNY | κινεζικό ρενμινπί γιουάν | 7,8918 |
| HRK | κροατική κούνα | 7,5826 |
| IDR | ρουπία Ινδονησίας | 17 373,10 |
| MYR | μαλαισιανό ρινγκίτ | 4,9017 |
| PHP | πέσο Φιλιππινών | 57,333 |
| RUB | ρωσικό ρούβλι | 92,0238 |
| THB | ταϊλανδικό μπατ | 36,965 |
| BRL | ρεάλ Βραζιλίας | 6,6182 |
| MXN | πέσο Μεξικού | 25,0315 |
| INR | ινδική ρουπία | 86,8465 |

Νομισματική μονάδα

Ισοτιμία

USD

δολάριο ΗΠΑ

1,1810

JPY

ιαπωνικό γιεν

124,79

DKK

δανική κορόνα

7,4425

GBP

λίρα στερλίνα

0,91329

SEK

σουηδική κορόνα

10,3805

CHF

ελβετικό φράγκο

1,0724

ISK

ισλανδική κορόνα

164,00

NOK

νορβηγική κορόνα

10,9698

BGN

βουλγαρικό λεβ

1,9558

CZK

τσεχική κορόνα

27,233

HUF

ουγγρικό φιορίνι

365,68

PLN

πολωνικό ζλότι

4,5809

RON

ρουμανικό λέου

4,8761

TRY

τουρκική λίρα

9,3301

AUD

δολάριο Αυστραλίας

1,6801

CAD

δολάριο Καναδά

1,5577

HKD

δολάριο Χονγκ Κονγκ

9,1528

NZD

δολάριο Νέας Ζηλανδίας

1,8006

SGD

δολάριο Σιγκαπούρης

1,6036

KRW

ουόν Νότιας Κορέας

1 346,35

ZAR

νοτιοαφρικανικό ραντ

19,5245

CNY

κινεζικό ρενμινπί γιουάν

7,8918

HRK

κροατική κούνα

7,5826

IDR

ρουπία Ινδονησίας

17 373,10

MYR

μαλαισιανό ρινγκίτ

4,9017

PHP

πέσο Φιλιππινών

57,333

RUB

ρωσικό ρούβλι

92,0238

THB

ταϊλανδικό μπατ

36,965

BRL

ρεάλ Βραζιλίας

6,6182

MXN

πέσο Μεξικού

25,0315

INR

ινδική ρουπία

86,8465

---

(1)  Πηγή: Ισοτιμίες αναφοράς που δημοσιεύονται από την Ευρωπαϊκή Κεντρική Τράπεζα.

---

Ελεγκτικό Συνέδριο

| 21.10.2020 | EL | Επίσημη Εφημερίδα της Ευρωπαϊκής Ένωσης | C 351/7 |
| --- | --- | --- | --- |

21.10.2020

EL

Επίσημη Εφημερίδα της Ευρωπαϊκής Ένωσης

C 351/7

---

Ετήσια έκθεση σχετικά με τους οργανισμούς της ΕΕ για το οικονομικό έτος 2019

(2020/C 351/07)

Το Ευρωπαϊκό Ελεγκτικό Συνέδριο (ΕΕΣ) θα δημοσιεύσει την ετήσια έκθεσή του σχετικά με τους οργανισμούς της ΕΕ για το οικονομικό έτος 2019, συνοδευόμενη από τις απαντήσεις τους, στις 22 Οκτωβρίου 2020.

Η έκθεση θα είναι διαθέσιμη, είτε για ανάγνωση είτε για τηλεφόρτωση, στις 22 Οκτωβρίου 2020, στον ιστότοπο του Ευρωπαϊκού Ελεγκτικού Συνεδρίου: https://www.eca.europa.eu/Lists/ECADocuments/AGENCIES_2019/agencies_2019_EL.pdf

Ταυτόχρονα θα ενεργοποιηθεί ο ακόλουθος σύνδεσμος προς μια επισκόπηση της ετήσιας έκθεσης και των σχετικών εγγράφων: https://www.eca.europa.eu/el/Pages/DocItem.aspx?did=54031

---

V Γνωστοποιήσεις

ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΚΟΙΝΗΣ ΕΜΠΟΡΙΚΗΣ ΠΟΛΙΤΙΚΗΣ

Ευρωπαϊκή Επιτροπή

| 21.10.2020 | EL | Επίσημη Εφημερίδα της Ευρωπαϊκής Ένωσης | C 351/8 |
| --- | --- | --- | --- |

21.10.2020

EL

Επίσημη Εφημερίδα της Ευρωπαϊκής Ένωσης

C 351/8

---

Ανακοίνωση για την έναρξη διαδικασίας αντιντάμπινγκ
  σχετικά με τις εισαγωγές χαλύβδινων πύργων ανεμογεννητριών καταγωγής Λαϊκής Δημοκρατίας της Κίνας

(2020/C 351/08)

Η Ευρωπαϊκή Επιτροπή (στο εξής: Επιτροπή) έλαβε καταγγελία σύμφωνα με το άρθρο 5 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) (στο εξής: βασικός κανονισμός), στην οποία υποστηρίζεται ότι οι εισαγωγές χαλύβδινων πύργων ανεμογεννητριών, καταγωγής Λαϊκής Δημοκρατίας της Κίνας, αποτελούν αντικείμενο ντάμπινγκ και, επομένως, προκαλούν ζημία (2) στον ενωσιακό κλάδο παραγωγής.

1.   Καταγγελία

Η καταγγελία υποβλήθηκε στις 9 Σεπτεμβρίου 2020 από τη «Danish Aquaculture Association» (στο εξής: καταγγέλλων) εξ ονόματος παραγωγών που αντιπροσωπεύουν άνω του 25 % της συνολικής ενωσιακής παραγωγής χαλύβδινων πύργων ανεμογεννητριών.

Στον φάκελο υπόψη των ενδιαφερόμενων μερών περιλαμβάνονται μια δημόσια έκδοση της καταγγελίας και η ανάλυση του βαθμού στον οποίο οι ενωσιακοί παραγωγοί στηρίζουν την καταγγελία. Στο σημείο 5.6 της παρούσας ανακοίνωσης παρέχονται πληροφορίες σχετικά με την πρόσβαση στον φάκελο που προορίζεται για τα ενδιαφερόμενα μέρη.

2.   Υπό έρευνα προϊόν

Το προϊόν που αποτελεί αντικείμενο της παρούσας έρευνας είναι ορισμένοι πύργοι ανεμογεννητριών κοινής ωφελείας, κωνικοί ή μη, και τμήματα αυτών, (3) συναρμολογημένα ή μη, είτε περιλαμβάνουν ενσωματωμένο τμήμα θεμελίωσης των πύργων είτε όχι, είτε συνδέονται με ατράκτους ή πτερύγια στροφείου είτε όχι, και οι οποίοι είναι σχεδιασμένοι για να υποστηρίζουν την άτρακτο και τα πτερύγια του στροφείου για χρήση σε ανεμογεννήτριες με δυναμικότητα παραγωγής ηλεκτρικής ενέργειας — είτε σε χερσαίες είτε σε υπεράκτιες εφαρμογές — που είναι ίσες ή μεγαλύτερες από 1,00 megawatt (MW) και με ελάχιστο ύψος 50 μέτρων μετρούμενο από τη βάση του πύργου έως το κάτω μέρος της ατράκτου (δηλαδή εκεί που ενώνονται η κορυφή του πύργου και η άτρακτος) όταν είναι πλήρως συναρμολογημένοι (στο εξής: υπό έρευνα προϊόν).

Όλα τα ενδιαφερόμενα μέρη που επιθυμούν να υποβάλουν πληροφορίες σχετικά με το πεδίο κάλυψης του προϊόντος πρέπει να το πράξουν εντός 10 ημερών από την ημερομηνία δημοσίευσης της παρούσας ανακοίνωσης (4).

3.   Ισχυρισμός περί ντάμπινγκ

Το προϊόν το οποίο, κατά τους ισχυρισμούς, αποτελεί αντικείμενο ντάμπινγκ είναι το υπό έρευνα προϊόν καταγωγής Λαϊκής Δημοκρατίας της Κίνας (στο εξής: ΛΔΚ ή οικεία χώρα), το οποίο σήμερα υπάγεται στους κωδικούς ΣΟ ex 7308 20 00 (κωδικός TARIC 7308200011), ex 7308 90 98 (κωδικός TARIC 7308909811) και ex 8502 31 00 (κωδικοί TARIC 8502310011 και 8502310085). Οι κωδικοί ΣΟ και TARIC παρέχονται μόνο για ενημερωτικούς σκοπούς.

Ο καταγγέλλων ισχυρίστηκε ότι δεν ενδείκνυται να χρησιμοποιηθούν οι εγχώριες τιμές και το εγχώριο κόστος στη ΛΔΚ λόγω της ύπαρξης σημαντικών στρεβλώσεων κατά την έννοια του άρθρου 2 παράγραφος 6α στοιχείο β) του βασικού κανονισμού. Ο καταγγέλλων, για να τεκμηριώσει τους ισχυρισμούς του περί σημαντικών στρεβλώσεων, βασίστηκε στα στοιχεία που περιλαμβάνονται στο έγγραφο εργασίας των υπηρεσιών της Επιτροπής σχετικά με σημαντικές στρεβλώσεις στην οικονομία της ΛΔΚ («Commission Staff Working Document on Significant Distortions in the Economy of the PRC»), της 20ής Δεκεμβρίου 2017 (στο εξής: έκθεση της Επιτροπής) (5), στο οποίο περιγράφονται οι ειδικές συνθήκες της αγοράς στη ΛΔΚ, ιδίως το τμήμα για τον χάλυβα, και τα πορίσματα σχετικά με την επιδότηση των πύργων ανεμογεννητριών καταγωγής ΛΔΚ από το υπουργείο Εμπορίου των Ηνωμένων Πολιτειών (6).

Ως εκ τούτου, δυνάμει του άρθρου 2 παράγραφος 6α στοιχείο α) του βασικού κανονισμού, ο ισχυρισμός περί ντάμπινγκ βασίζεται στη σύγκριση της κατασκευασμένης κανονικής αξίας με βάση το κόστος παραγωγής και πώλησης που αντικατοπτρίζει τιμές ή δείκτες αναφοράς χωρίς στρεβλώσεις, με την τιμή εξαγωγής (σε επίπεδο εκ του εργοστασίου) του υπό έρευνα προϊόντος, όταν πωλείται για εξαγωγή στην Ένωση. Με βάση τα παραπάνω, το περιθώρια ντάμπινγκ που υπολογίστηκαν είναι σημαντικά για την οικεία χώρα.

Υπό το πρίσμα των διαθέσιμων πληροφοριών, η Επιτροπή θεωρεί ότι υπάρχουν επαρκή αποδεικτικά στοιχεία, σύμφωνα με το άρθρο 5 παράγραφος 9 του βασικού κανονισμού, από τα οποία συνάγεται ότι, λόγω των σημαντικών στρεβλώσεων που επηρεάζουν τις τιμές και το κόστος, η χρήση των εγχώριων τιμών και του κόστους στην οικεία χώρα είναι ακατάλληλη, με αποτέλεσμα να δικαιολογείται η έναρξη έρευνας βάσει του άρθρου 2 παράγραφος 6α του βασικού κανονισμού.

Η έκθεση της Επιτροπής είναι διαθέσιμη στον φάκελο υπόψη των ενδιαφερόμενων μερών και στον ιστότοπο της ΓΔ Εμπορίου.

4.   Ισχυρισμός περί ζημίας και αιτιώδης συνάφεια

Ο καταγγέλλων υπέβαλε στοιχεία που αποδεικνύουν ότι οι εισαγωγές του υπό έρευνα προϊόντος από την οικεία χώρα αυξήθηκαν συνολικά σε απόλυτους όρους.

Τα αποδεικτικά στοιχεία που υπέβαλε ο καταγγέλλων καταδεικνύουν ότι ο όγκος και οι τιμές του εισαγόμενου υπό έρευνα προϊόντος έχουν, μεταξύ άλλων συνεπειών, επηρεάσει αρνητικά το επίπεδο των τιμών που χρεώνει ο ενωσιακός κλάδος παραγωγής, με αποτέλεσμα τη σημαντική επιδείνωση των συνολικών επιδόσεων, της οικονομικής κατάστασης και της κατάστασης απασχόλησης του ενωσιακού κλάδου παραγωγής.

Ο καταγγέλλων παρείχε επίσης στοιχεία ότι το υπό έρευνα προϊόν εισάγεται σε σημαντικές ποσότητες στην ανοικτή θάλασσα, δηλαδή σε τεχνητό νησί, σταθερή ή πλωτή εγκατάσταση ή σε οποιεσδήποτε άλλες εγκαταστάσεις στην υφαλοκρηπίδα κράτους μέλους ή στην αποκλειστική οικονομική ζώνη που έχει δηλώσει κράτος μέλος σύμφωνα με τη σύμβαση των Ηνωμένων Εθνών για το Δίκαιο της Θάλασσας (UNCLOS) (7).

Ως εκ τούτου, σύμφωνα με το άρθρο 14α του βασικού κανονισμού, και για να εξεταστεί κατά πόσον πρέπει να επιβληθούν μέτρα και στην υφαλοκρηπίδα ή στην αποκλειστική οικονομική ζώνη των κρατών μελών, η παρούσα έρευνα καλύπτει επίσης (8):

| — | το υπό έρευνα προϊόν, όταν επανεξάγεται κατά την έννοια του ενωσιακού τελωνειακού κώδικα σε τεχνητό νησί, σταθερή ή πλωτή εγκατάσταση ή οποιαδήποτε άλλη κατασκευή στην υφαλοκρηπίδα κράτους μέλους ή στην αποκλειστική οικονομική ζώνη που δηλώνεται από κράτος μέλος σύμφωνα με την UNCLOS, και |
| --- | --- |

—

το υπό έρευνα προϊόν, όταν επανεξάγεται κατά την έννοια του ενωσιακού τελωνειακού κώδικα σε τεχνητό νησί, σταθερή ή πλωτή εγκατάσταση ή οποιαδήποτε άλλη κατασκευή στην υφαλοκρηπίδα κράτους μέλους ή στην αποκλειστική οικονομική ζώνη που δηλώνεται από κράτος μέλος σύμφωνα με την UNCLOS, και

| — | το υπό έρευνα προϊόν, που παραλαμβάνεται σε τεχνητό νησί, σταθερή ή πλωτή εγκατάσταση ή οποιαδήποτε άλλη κατασκευή στην υφαλοκρηπίδα κράτους μέλους ή στην αποκλειστική οικονομική ζώνη που δηλώνεται από κράτος μέλος σύμφωνα με την UNCLOS και δεν εμπίπτει στην προηγούμενη παράγραφο του σημείου αυτού. |
| --- | --- |

—

το υπό έρευνα προϊόν, που παραλαμβάνεται σε τεχνητό νησί, σταθερή ή πλωτή εγκατάσταση ή οποιαδήποτε άλλη κατασκευή στην υφαλοκρηπίδα κράτους μέλους ή στην αποκλειστική οικονομική ζώνη που δηλώνεται από κράτος μέλος σύμφωνα με την UNCLOS και δεν εμπίπτει στην προηγούμενη παράγραφο του σημείου αυτού.

5.   Διαδικασία

Η Επιτροπή, αφού κατέληξε στο συμπέρασμα, έπειτα από ενημέρωση των κρατών μελών, ότι η καταγγελία υποβλήθηκε από τον ενωσιακό κλάδο παραγωγής ή για λογαριασμό του και ότι υπάρχουν επαρκή αποδεικτικά στοιχεία που δικαιολογούν την έναρξη διαδικασίας, κινεί τη διαδικασία έρευνας δυνάμει του άρθρου 5 του βασικού κανονισμού.

Η έρευνα θα καθορίσει αν το υπό έρευνα προϊόν καταγωγής της οικείας χώρας αποτελεί αντικείμενο ντάμπινγκ και αν οι εισαγωγές που αποτελούν αντικείμενο ντάμπινγκ, συμπεριλαμβανομένων εκείνων που μεταφέρθηκαν σε υφαλοκρηπίδα ή αποκλειστική οικονομική ζώνη, προξένησαν ζημία στον ενωσιακό κλάδο παραγωγής.

Αν τα συμπεράσματα είναι καταφατικά, η έρευνα θα εξετάσει, βάσει του άρθρου 21 του βασικού κανονισμού, κατά πόσον η επιβολή μέτρων δεν θα ήταν κατά του συμφέροντος της Ένωσης.

O κανονισμός (ΕΕ) 2018/825 του Ευρωπαϊκού Κοινοβουλίου και του Συμβουλίου (9), που άρχισε να ισχύει στις 8 Ιουνίου 2018 [δέσμη μέτρων για τον εκσυγχρονισμό των μέσων εμπορικής άμυνας (ΜΕΑ)] εισήγαγε σημαντικές αλλαγές στο χρονοδιάγραμμα και τις προθεσμίες που ίσχυαν προηγουμένως στις διαδικασίες αντιντάμπινγκ. Οι προθεσμίες που πρέπει να τηρούν τα ενδιαφερόμενα μέρη, ιδίως στο αρχικό στάδιο των ερευνών, συντομεύονται.

Η Επιτροπή εφιστά επίσης την προσοχή των μερών στο γεγονός ότι, λόγω της επιδημικής έξαρσης της νόσου COVID-19, δημοσιεύτηκε ανακοίνωση (10) σχετικά με τις ενδεχόμενες συνέπειες της επιδημικής έξαρσης της COVID-19 στις έρευνες αντιντάμπινγκ και κατά των επιδοτήσεων.

5.1.   
  Περίοδος έρευνας και εξεταζόμενη περίοδος

Η έρευνα σχετικά με το ντάμπινγκ και τη ζημία θα καλύπτει την περίοδο από την 1η Ιουλίου 2019 έως τις 30 Ιουνίου 2020 (στο εξής: περίοδος έρευνας). Η εξέταση των συναφών τάσεων για την εκτίμηση της ζημίας θα καλύπτει την περίοδο από την 1η Ιανουαρίου 2017 έως το τέλος της περιόδου έρευνας (στο εξής: εξεταζόμενη περίοδος).

5.2.   
  Παρατηρήσεις σχετικά με την καταγγελία και την έναρξη της έρευνας

Όλα τα ενδιαφερόμενα μέρη καλούνται να γνωστοποιήσουν τις απόψεις τους σχετικά με τους συντελεστές παραγωγής (εισροές) και τους κωδικούς του εναρμονισμένου συστήματος (ΕΣ) που περιέχονται στην καταγγελία, εντός 15 ημερών από την ημερομηνία δημοσίευσης της παρούσας ανακοίνωσης.

Όλα τα ενδιαφερόμενα μέρη που επιθυμούν να σχολιάσουν την καταγγελία (συμπεριλαμβανομένων των θεμάτων που αφορούν τη ζημία και την αιτιώδη συνάφεια) ή οποιαδήποτε πτυχή αφορά την έναρξη της έρευνας (συμπεριλαμβανομένου του βαθμού υποστήριξης της καταγγελίας) πρέπει να το πράξουν εντός 37 ημερών από την ημερομηνία δημοσίευσης της παρούσας ανακοίνωσης.

Οποιαδήποτε αίτηση για ακρόαση όσον αφορά την έναρξη της έρευνας πρέπει να υποβληθεί εντός 15 ημερών από την ημερομηνία δημοσίευσης της παρούσας ανακοίνωσης.

5.3.   
  Διαδικασία για τον προσδιορισμό του ντάμπινγκ

Οι παραγωγοί-εξαγωγείς (11) του υπό έρευνα προϊόντος καλούνται να συμμετάσχουν στην έρευνα της Επιτροπής.

5.3.1.   Συμμετοχή παραγωγών-εξαγωγέων στην έρευνα

5.3.1.1.   Διαδικασία για την επιλογή των παραγωγών-εξαγωγέων που θα συμμετάσχουν στην έρευνα στη ΛΔΚ

α)   Δειγματοληψία

Λόγω του δυνητικά μεγάλου αριθμού παραγωγών-εξαγωγέων στην οικεία χώρα οι οποίοι εμπλέκονται στην παρούσα διαδικασία, και προκειμένου να ολοκληρωθεί η έρευνα εντός των νόμιμων προθεσμιών, η Επιτροπή μπορεί να περιορίσει τους παραγωγούς-εξαγωγείς που θα συμμετάσχουν στην έρευνα σ’ έναν εύλογο αριθμό, επιλέγοντας δείγμα (η εν λόγω διαδικασία αναφέρεται επίσης ως «δειγματοληψία»). Η δειγματοληψία θα διενεργηθεί σύμφωνα με το άρθρο 17 του βασικού κανονισμού.

Για να μπορέσει η Επιτροπή να αποφασίσει κατά πόσον είναι αναγκαία η δειγματοληψία και, αν κριθεί αναγκαία, να επιλέξει δείγμα, όλοι οι παραγωγοί-εξαγωγείς ή οι εκπρόσωποί τους που ενεργούν για λογαριασμό τους, καλούνται να παράσχουν στην Επιτροπή τις σχετικές με την εταιρεία ή τις εταιρείες τους πληροφορίες εντός 7 ημερών από την ημερομηνία δημοσίευσης της παρούσας ανακοίνωσης. Οι πληροφορίες αυτές πρέπει να παρέχονται μέσω της TRON.tdi στην ακόλουθη διεύθυνση: https://tron.trade.ec.europa.eu/tron/tdi/form/1a589b3a-9b5a-fc03-3b65-243351a47991 Πληροφορίες για την πρόσβαση στην πλατφόρμα Tron παρέχονται στα σημεία 5.6 και 5.8.

Η Επιτροπή, για να συγκεντρώσει τις πληροφορίες που κρίνει αναγκαίες για την επιλογή του δείγματος των παραγωγών-εξαγωγέων, έχει έρθει επίσης σε επαφή με τις αρχές της ΛΔΚ και μπορεί να απευθυνθεί σε όλες τις γνωστές ενώσεις παραγωγών-εξαγωγέων.

Αν κριθεί αναγκαίο να επιλεγεί δείγμα, οι παραγωγοί-εξαγωγείς είναι δυνατόν να επιλεγούν με βάση τον μεγαλύτερο αντιπροσωπευτικό όγκο εξαγωγών προς την Ένωση για τον οποίο μπορεί εύλογα να διεξαχθεί έρευνα εντός του διαθέσιμου χρόνου. Αν θεωρηθεί σκόπιμο, η Επιτροπή θα κοινοποιήσει, μέσω των αρχών της ΛΔΚ, σε όλους τους γνωστούς παραγωγούς-εξαγωγείς, στις αρχές της ΛΔΚ και στις ενώσεις παραγωγών-εξαγωγέων τις εταιρείες που επιλέχθηκαν για να συμπεριληφθούν στο δείγμα.

Αφού η Επιτροπή λάβει τις αναγκαίες πληροφορίες για να επιλέξει δείγμα παραγωγών-εξαγωγέων, θα ενημερώσει τα ενδιαφερόμενα μέρη σχετικά με την απόφασή της να τα συμπεριλάβει ή όχι στο δείγμα. Οι παραγωγοί-εξαγωγείς που θα συμμετάσχουν στο δείγμα θα πρέπει να υποβάλουν συμπληρωμένο ερωτηματολόγιο εντός 30 ημερών από την ημερομηνία κοινοποίησης της απόφασης για τη συμπερίληψή τους στο δείγμα, εκτός αν ορίζεται διαφορετικά.

Η Επιτροπή θα προσθέσει στον φάκελο υπόψη των ενδιαφερόμενων μερών ένα σημείωμα που θα αποτυπώνει την επιλογή του δείγματος. Τυχόν παρατηρήσεις σχετικά με την επιλογή του δείγματος πρέπει να παραληφθούν εντός 3 ημερών από την ημερομηνία κοινοποίησης της απόφασης για το δείγμα.

Αντίγραφο του ερωτηματολογίου για τους παραγωγούς-εξαγωγείς είναι διαθέσιμο στον φάκελο υπόψη των ενδιαφερόμενων μερών και στον ιστότοπο της ΓΔ Εμπορίου (https://trade.ec.europa.eu/tdi/case_details.cfm?id=2488).

Με την επιφύλαξη της πιθανής εφαρμογής του άρθρου 18 του βασικού κανονισμού, οι παραγωγοί-εξαγωγείς που συμφώνησαν να συμπεριληφθούν στο δείγμα, αλλά δεν επιλέχθηκαν ως μέρος του δείγματος, θα θεωρούνται συνεργαζόμενοι (στο εξής: συνεργαζόμενοι παραγωγοί-εξαγωγείς που δεν συμπεριλαμβάνονται στο δείγμα). Με την επιφύλαξη του σημείου 5.3.1.1 στοιχείο β) κατωτέρω, ο δασμός αντιντάμπινγκ που μπορεί να εφαρμοστεί στις εισαγωγές από τους συνεργαζόμενους παραγωγούς-εξαγωγείς που δεν συμπεριλαμβάνονται στο δείγμα δεν θα υπερβαίνει το σταθμισμένο μέσο περιθώριο ντάμπινγκ που έχει καθοριστεί για τους παραγωγούς-εξαγωγείς του δείγματος (12).

β)   Ατομικό περιθώριο ντάμπινγκ για τους παραγωγούς-εξαγωγείς που δεν συμπεριλαμβάνονται στο δείγμα

Σύμφωνα με το άρθρο 17 παράγραφος 3 του βασικού κανονισμού, οι συνεργαζόμενοι παραγωγοί-εξαγωγείς που δεν συμπεριλαμβάνονται στο δείγμα μπορούν να ζητήσουν από την Επιτροπή να καθορίσει τα ατομικά τους περιθώρια ντάμπινγκ. Οι παραγωγοί-εξαγωγείς που επιθυμούν να ζητήσουν τον καθορισμό ατομικού περιθωρίου ντάμπινγκ πρέπει να συμπληρώσουν το ερωτηματολόγιο και να το επιστρέψουν εντός 30 ημερών από την ημερομηνία κοινοποίησης του δείγματος που επιλέχθηκε, εκτός αν προβλέπεται διαφορετικά. Αντίγραφο του ερωτηματολογίου για τους παραγωγούς-εξαγωγείς είναι διαθέσιμο στον φάκελο υπόψη των ενδιαφερόμενων μερών και στον ιστότοπο της ΓΔ Εμπορίου (https://trade.ec.europa.eu/tdi/case_details.cfm?id=2488).

Η Επιτροπή θα εξετάσει αν στους συνεργαζόμενους παραγωγούς-εξαγωγείς που δεν συμπεριλαμβάνονται στο δείγμα μπορεί να χορηγηθεί ατομικός δασμός σύμφωνα με το άρθρο 9 παράγραφος 5 του βασικού κανονισμού.

Ωστόσο, οι συνεργαζόμενοι παραγωγοί-εξαγωγείς που δεν συμπεριλαμβάνονται στο δείγμα οι οποίοι ζητούν τον καθορισμό ατομικού περιθωρίου ντάμπινγκ θα πρέπει να γνωρίζουν ότι η Επιτροπή μπορεί, εντούτοις, να αποφασίσει να μην καθορίσει το ατομικό τους περιθώριο ντάμπινγκ αν, για παράδειγμα, ο αριθμός των συνεργαζόμενων παραγωγών-εξαγωγέων που δεν συμπεριλαμβάνονται στο δείγμα είναι τόσο μεγάλος, ώστε να καθίσταται υπερβολικά επαχθής ο καθορισμός αυτός και να παρεμποδίζεται η έγκαιρη ολοκλήρωση της έρευνας.

5.3.2.   Πρόσθετη διαδικασία όσον αφορά την οικεία χώρα που υπόκειται σε σημαντικές στρεβλώσεις

Με την επιφύλαξη των διατάξεων της παρούσας ανακοίνωσης, όλα τα ενδιαφερόμενα μέρη καλούνται να γνωστοποιήσουν τις απόψεις τους, να υποβάλουν πληροφορίες και να προσκομίσουν αποδεικτικά στοιχεία σχετικά με την εφαρμογή του άρθρου 2 παράγραφος 6α του βασικού κανονισμού. Οι εν λόγω πληροφορίες και τα συνοδευτικά αποδεικτικά στοιχεία πρέπει να υποβληθούν στην Επιτροπή εντός 37 ημερών από την ημερομηνία δημοσίευσης της παρούσας ανακοίνωσης, εκτός αν ορίζεται διαφορετικά.

Σύμφωνα με το άρθρο 2 παράγραφος 6α στοιχείο ε) του βασικού κανονισμού, η Επιτροπή, λίγο μετά την έναρξη της διαδικασίας, μέσω σημείωσης στον φάκελο υπόψη των ενδιαφερόμενων μερών, θα ενημερώσει τα μέρη της έρευνας για τις σχετικές πηγές, συμπεριλαμβανομένης, κατά περίπτωση, της επιλογής κατάλληλης αντιπροσωπευτικής τρίτης χώρας την οποία σκοπεύει να χρησιμοποιήσει για τον καθορισμό της κανονικής αξίας, σύμφωνα με το άρθρο 2 παράγραφος 6α του βασικού κανονισμού. Τα μέρη της έρευνας θα έχουν προθεσμία 10 ημερών για να διατυπώσουν τις παρατηρήσεις τους σχετικά με το σημείωμα, σύμφωνα με το άρθρο 2 παράγραφος 6α στοιχείο ε). Σύμφωνα με τις πληροφορίες που έχει στη διάθεσή της η Επιτροπή, ενδεχόμενη κατάλληλη αντιπροσωπευτική τρίτη χώρα είναι η Τουρκία. Για να επιλεγεί τελικά η κατάλληλη αντιπροσωπευτική τρίτη χώρα, η Επιτροπή θα εξετάσει αν υπάρχει τρίτη χώρα ή τρίτες χώρες με επίπεδο οικονομικής ανάπτυξης παρόμοιο με αυτό της ΛΔΚ, αν υπάρχει παραγωγή και πωλήσεις του υπό έρευνα προϊόντος στις εν λόγω τρίτες χώρες και αν τα σχετικά στοιχεία είναι άμεσα διαθέσιμα. Αν υπάρχουν περισσότερες από μία αντιπροσωπευτικές τρίτες χώρες, θα προτιμηθούν, κατά περίπτωση, χώρες με επαρκές επίπεδο κοινωνικής και περιβαλλοντικής προστασίας.

Στο πλαίσιο αυτής της διαδικασίας, η Επιτροπή καλεί όλους τους παραγωγούς-εξαγωγείς στη ΛΔΚ να υποβάλουν στην Επιτροπή πληροφορίες σχετικά με τα υλικά (ακατέργαστα και κατεργασμένα) και την ενέργεια που χρησιμοποιήθηκαν για την παραγωγή του υπό έρευνα προϊόντος, εντός 15 ημερών από την ημερομηνία δημοσίευσης της παρούσας ανακοίνωσης. Οι πληροφορίες αυτές πρέπει να παρέχονται μέσω της TRON.tdi στην ακόλουθη διεύθυνση: https://tron.trade.ec.europa.eu/tron/tdi/form/3f214eb2-3a97-eb85-45f9-a6c5630c38d7 Πληροφορίες για την πρόσβαση στην πλατφόρμα Tron παρέχονται στα σημεία 5.6 και 5.8.

Επιπλέον, τυχόν πραγματικά δεδομένα για την αποτίμηση του κόστους και των τιμών σύμφωνα με το άρθρο 2 παράγραφος 6α στοιχείο α) του βασικού κανονισμού πρέπει να υποβληθούν εντός 65 ημερών από την ημερομηνία δημοσίευσης της παρούσας ανακοίνωσης. Τα εν λόγω πραγματικά δεδομένα θα πρέπει να προέρχονται αποκλειστικά από δημόσια διαθέσιμες πηγές.

5.3.3.   Συμμετοχή μη συνδεδεμένων εισαγωγέων στην έρευνα (13) (14)

Οι μη συνδεδεμένοι εισαγωγείς του υπό έρευνα προϊόντος από τη ΛΔΚ στην Ένωση καλούνται να συμμετάσχουν στην παρούσα έρευνα.

Λόγω του δυνητικά μεγάλου αριθμού μη συνδεδεμένων εισαγωγέων οι οποίοι εμπλέκονται σ’ αυτή τη διαδικασία και προκειμένου να ολοκληρωθεί η έρευνα εντός των νόμιμων προθεσμιών, η Επιτροπή μπορεί να περιορίσει τους μη συνδεδεμένους εισαγωγείς που θα συμμετάσχουν στην έρευνα σ’ έναν εύλογο αριθμό, επιλέγοντας δείγμα (η εν λόγω διαδικασία αναφέρεται επίσης ως «δειγματοληψία»). Η δειγματοληψία θα διενεργηθεί σύμφωνα με το άρθρο 17 του βασικού κανονισμού.

Για να μπορέσει η Επιτροπή να αποφασίσει κατά πόσον είναι αναγκαία η δειγματοληψία και, αν κριθεί αναγκαία, να επιλέξει δείγμα, όλοι οι μη συνδεδεμένοι εισαγωγείς ή οι εκπρόσωποί τους που ενεργούν για λογαριασμό τους, καλούνται να παράσχουν στην Επιτροπή τις σχετικές με την εταιρεία ή τις εταιρείες τους πληροφορίες που απαιτούνται στο παράρτημα της παρούσας ανακοίνωσης εντός 7 ημερών από την ημερομηνία δημοσίευσης της παρούσας ανακοίνωσης.

Η Επιτροπή, για να συγκεντρώσει τις πληροφορίες που κρίνει αναγκαίες για την επιλογή του δείγματος μη συνδεδεμένων εισαγωγέων, μπορεί επίσης να έρθει σε επαφή με κάθε γνωστή ένωση εισαγωγέων.

Αν κριθεί αναγκαίο να επιλεγεί δείγμα, οι εισαγωγείς είναι δυνατόν να επιλεγούν με βάση τον μεγαλύτερο αντιπροσωπευτικό όγκο πωλήσεων του υπό έρευνα προϊόντος στην Ένωση για τον οποίο μπορεί εύλογα να διεξαχθεί έρευνα εντός του διαθέσιμου χρόνου.

Αφού η Επιτροπή λάβει τις αναγκαίες πληροφορίες για να επιλέξει δείγμα, θα ενημερώσει τα ενδιαφερόμενα μέρη για την απόφασή της σχετικά με το δείγμα των εισαγωγέων. Η Επιτροπή θα προσθέσει επίσης ένα σημείωμα που θα αποτυπώνει την επιλογή του δείγματος στον φάκελο υπόψη των ενδιαφερόμενων μερών. Τυχόν παρατηρήσεις σχετικά με την επιλογή του δείγματος πρέπει να παραληφθούν εντός 3 ημερών από την ημερομηνία κοινοποίησης της απόφασης για το δείγμα.

Η Επιτροπή, προκειμένου να συγκεντρώσει τις πληροφορίες που κρίνει αναγκαίες για την έρευνά της, θα αποστείλει ερωτηματολόγια στους μη συνδεδεμένους εισαγωγείς που συμμετέχουν στο δείγμα. Τα μέρη αυτά πρέπει να υποβάλουν συμπληρωμένο ερωτηματολόγιο εντός 30 ημερών από την ημερομηνία κοινοποίησης της απόφασης σχετικά με το δείγμα, εκτός αν ορίζεται διαφορετικά.

Αντίγραφο του ερωτηματολογίου για τους εισαγωγείς είναι διαθέσιμο στον φάκελο προς εξέταση από τα ενδιαφερόμενα μέρη και στον ιστότοπο της ΓΔ Εμπορίου (https://trade.ec.europa.eu/tdi/case_details.cfm?id=2488).

5.4.   
  Διαδικασία για τον προσδιορισμό της ζημίας και συμμετοχή των ενωσιακών παραγωγών στην έρευνα

Ο προσδιορισμός της ζημίας στηρίζεται σε θετικά αποδεικτικά στοιχεία και προϋποθέτει αντικειμενική εξέταση του όγκου των εισαγωγών που αποτελούν αντικείμενο ντάμπινγκ, της επίπτωσής τους στις τιμές της ενωσιακής αγοράς και της επακόλουθης επίπτωσης αυτών των εισαγωγών στον ενωσιακό κλάδο παραγωγής. Προκειμένου να τεκμηριωθεί κατά πόσον ο ενωσιακός κλάδος παραγωγής υπέστη ζημία, οι ενωσιακοί παραγωγοί του υπό έρευνα προϊόντος καλούνται να συμμετάσχουν στην έρευνα της Επιτροπής.

Λόγω του μεγάλου αριθμού των οικείων ενωσιακών παραγωγών, και προκειμένου να ολοκληρωθεί η έρευνα εντός των νόμιμων προθεσμιών, η Επιτροπή αποφάσισε να περιορίσει τους ενωσιακούς παραγωγούς που θα συμμετάσχουν στην έρευνα σ’ έναν εύλογο αριθμό, επιλέγοντας σχετικό δείγμα (η εν λόγω διαδικασία αναφέρεται επίσης ως «δειγματοληψία»). Η δειγματοληψία διενεργείται σύμφωνα με το άρθρο 17 του βασικού κανονισμού.

Η Επιτροπή επέλεξε προσωρινά ένα δείγμα ενωσιακών παραγωγών. Λεπτομέρειες αναφέρονται στον φάκελο υπόψη των ενδιαφερόμενων μερών. Τα ενδιαφερόμενα μέρη καλούνται να υποβάλουν τις παρατηρήσεις τους σχετικά με το προσωρινό δείγμα. Επιπλέον, άλλοι ενωσιακοί παραγωγοί, ή εκπρόσωποί τους που ενεργούν για λογαριασμό τους, οι οποίοι εκτιμούν ότι υπάρχουν λόγοι που επιβάλλουν τη συμπερίληψή τους στο δείγμα, πρέπει να επικοινωνήσουν με την Επιτροπή εντός 7 ημερών από την ημερομηνία δημοσίευσης της παρούσας ανακοίνωσης. Όλες οι παρατηρήσεις σχετικά με το προσωρινό δείγμα πρέπει να παραληφθούν εντός 7 ημερών από την ημερομηνία δημοσίευσης της παρούσας ανακοίνωσης, εκτός αν ορίζεται διαφορετικά.

Η Επιτροπή θα κοινοποιήσει σε όλους τους γνωστούς ενωσιακούς παραγωγούς και/ή ενώσεις ενωσιακών παραγωγών την τελική επιλογή των εταιρειών που θα συμπεριληφθούν στο δείγμα.

Οι ενωσιακοί παραγωγοί που θα συμμετάσχουν στο δείγμα θα πρέπει να υποβάλουν συμπληρωμένο ερωτηματολόγιο εντός 30 ημερών από την ημερομηνία κοινοποίησης της απόφασης για τη συμπερίληψή τους στο δείγμα, εκτός αν ορίζεται διαφορετικά.

Αντίγραφο του ερωτηματολογίου για τους παραγωγούς της Ένωσης είναι διαθέσιμο στον φάκελο υπόψη των ενδιαφερόμενων μερών και στον ιστότοπο της ΓΔ Εμπορίου (https://trade.ec.europa.eu/tdi/case_details.cfm?id=2488).

5.5.   
  Διαδικασία για την εκτίμηση του συμφέροντος της Ένωσης

Αν διαπιστωθεί η ύπαρξη πρακτικής ντάμπινγκ και η πρόκληση ζημίας, θα ληφθεί απόφαση, βάσει του άρθρου 21 του βασικού κανονισμού, σχετικά με το αν η έκδοση μέτρων αντιντάμπινγκ δεν αντίκειται στο συμφέρον της Ένωσης. Οι ενωσιακοί παραγωγοί, οι εισαγωγείς και οι αντιπροσωπευτικές τους ενώσεις, οι χρήστες και οι αντιπροσωπευτικές τους ενώσεις, οι συνδικαλιστικές ενώσεις, καθώς και οι αντιπροσωπευτικές οργανώσεις καταναλωτών καλούνται να υποβάλουν στην Επιτροπή πληροφορίες σχετικά με το συμφέρον της Ένωσης. Για να συμμετάσχουν στην έρευνα, οι αντιπροσωπευτικές οργανώσεις καταναλωτών πρέπει να αποδείξουν ότι υπάρχει αντικειμενική σχέση μεταξύ των δραστηριοτήτων τους και του υπό έρευνα προϊόντος.

Οι πληροφορίες που αφορούν την εκτίμηση του συμφέροντος της Ένωσης πρέπει να παρασχεθούν εντός 37 ημερών από την ημερομηνία δημοσίευσης της παρούσας ανακοίνωσης, εκτός αν ορίζεται διαφορετικά. Αυτές οι πληροφορίες μπορούν να παρασχεθούν είτε σε ελεύθερη μορφή είτε με τη συμπλήρωση ερωτηματολογίου που έχει καταρτίσει η Επιτροπή. Αντίγραφο των ερωτηματολογίων, συμπεριλαμβανομένου του ερωτηματολογίου για τους χρήστες του υπό έρευνα προϊόντος, είναι διαθέσιμο στον φάκελο υπόψη των ενδιαφερόμενων μερών και στον ιστότοπο της ΓΔ Εμπορίου (https://trade.ec.europa.eu/tdi/case_details.cfm?id=2488). Οι πληροφορίες που θα υποβληθούν σύμφωνα με το άρθρο 21 θα ληφθούν υπόψη μόνο αν τεκμηριώνονται με αντικειμενικά στοιχεία κατά την υποβολή τους.

5.6.   
  Ενδιαφερόμενα μέρη

Για να συμμετάσχουν στην έρευνα, τα ενδιαφερόμενα μέρη, όπως οι παραγωγοί-εξαγωγείς, οι ενωσιακοί παραγωγοί, οι εισαγωγείς και οι αντιπροσωπευτικές τους ενώσεις, οι χρήστες και οι αντιπροσωπευτικές τους ενώσεις, οι συνδικαλιστικές ενώσεις καθώς και οι αντιπροσωπευτικές οργανώσεις καταναλωτών, πρέπει πρώτα να αποδείξουν ότι υπάρχει αντικειμενική σχέση μεταξύ των δραστηριοτήτων τους και του υπό έρευνα προϊόντος.

Οι παραγωγοί-εξαγωγείς, οι ενωσιακοί παραγωγοί, οι εισαγωγείς και οι αντιπροσωπευτικές τους ενώσεις που παρείχαν στοιχεία σύμφωνα με τις διαδικασίες που περιγράφονται στα σημεία 5.3.1, 5.4 και 5.3.3 ανωτέρω θα θεωρούνται ενδιαφερόμενα μέρη, αν υπάρχει αντικειμενική σχέση μεταξύ των δραστηριοτήτων τους και του υπό έρευνα προϊόντος.

Άλλα μέρη θα είναι σε θέση να συμμετάσχουν στην έρευνα ως ενδιαφερόμενα μέρη από τη στιγμή που θα αναγγελθούν και υπό τον όρο ότι υπάρχει αντικειμενική σχέση μεταξύ των δραστηριοτήτων τους και του υπό έρευνα προϊόντος. Το γεγονός ότι ένα μέρος θεωρείται ενδιαφερόμενο μέρος δεν θίγει την εφαρμογή του άρθρου 18 του βασικού κανονισμού.

Πρόσβαση στον φάκελο υπόψη των ενδιαφερόμενων μερών παρέχεται μέσω της Tron.tdi στην ακόλουθη διεύθυνση: https://tron.trade.ec.europa.eu/tron/TDI. Για να αποκτήσετε πρόσβαση, ακολουθήστε τις οδηγίες που παρέχονται στη συγκεκριμένη ιστοσελίδα.

5.7.   
  Δυνατότητα ακρόασης από τις υπηρεσίες ερευνών της Επιτροπής

Όλα τα ενδιαφερόμενα μέρη μπορούν να ζητήσουν ακρόαση από τις υπηρεσίες ερευνών της Επιτροπής.

Κάθε αίτηση ακρόασης πρέπει να υποβάλλεται γραπτώς, να προσδιορίζει τους λόγους υποβολής της και να περιλαμβάνει σύνοψη των θεμάτων που το ενδιαφερόμενο μέρος επιθυμεί να συζητήσει κατά την ακρόαση. Η ακρόαση θα περιορίζεται στα ζητήματα που τίθενται από τα ενδιαφερόμενα μέρη γραπτώς εκ των προτέρων.

Το χρονοδιάγραμμα για τις ακροάσεις έχει ως εξής:

| i) | Για τυχόν ακροάσεις που θα πραγματοποιηθούν πριν από την προθεσμία επιβολής προσωρινών μέτρων, η αίτηση πρέπει να υποβληθεί εντός 15 ημερών από την ημερομηνία δημοσίευσης της παρούσας ανακοίνωσης και η ακρόαση θα πραγματοποιηθεί κανονικά εντός 60 ημερών από την ημερομηνία δημοσίευσης της παρούσας ανακοίνωσης. |
| --- | --- |

i)

Για τυχόν ακροάσεις που θα πραγματοποιηθούν πριν από την προθεσμία επιβολής προσωρινών μέτρων, η αίτηση πρέπει να υποβληθεί εντός 15 ημερών από την ημερομηνία δημοσίευσης της παρούσας ανακοίνωσης και η ακρόαση θα πραγματοποιηθεί κανονικά εντός 60 ημερών από την ημερομηνία δημοσίευσης της παρούσας ανακοίνωσης.

| ii) | Μετά το στάδιο των προσωρινών συμπερασμάτων, η αίτηση πρέπει να υποβληθεί εντός 5 ημερών από την ημερομηνία κοινοποίησης των προσωρινών συμπερασμάτων ή του εγγράφου πληροφοριών και η ακρόαση θα πραγματοποιηθεί κανονικά εντός 15 ημερών από την ημερομηνία γνωστοποίησης της κοινοποίησης ή την ημερομηνία του εγγράφου πληροφοριών. |
| --- | --- |

ii)

Μετά το στάδιο των προσωρινών συμπερασμάτων, η αίτηση πρέπει να υποβληθεί εντός 5 ημερών από την ημερομηνία κοινοποίησης των προσωρινών συμπερασμάτων ή του εγγράφου πληροφοριών και η ακρόαση θα πραγματοποιηθεί κανονικά εντός 15 ημερών από την ημερομηνία γνωστοποίησης της κοινοποίησης ή την ημερομηνία του εγγράφου πληροφοριών.

| iii) | Στο στάδιο των τελικών συμπερασμάτων, η αίτηση πρέπει να υποβληθεί εντός 3 ημερών από την ημερομηνία της κοινοποίησης των τελικών συμπερασμάτων και η ακρόαση θα πραγματοποιηθεί κανονικά εντός της προθεσμίας που προβλέπεται για την υποβολή παρατηρήσεων σχετικά με την κοινοποίηση των τελικών συμπερασμάτων. Σε περίπτωση πρόσθετης κοινοποίησης των τελικών συμπερασμάτων, η αίτηση πρέπει να υποβληθεί αμέσως μετά την παραλαβή της εν λόγω πρόσθετης κοινοποίησης των τελικών συμπερασμάτων και η ακρόαση θα πραγματοποιηθεί κανονικά εντός της προθεσμίας υποβολής παρατηρήσεων σχετικά με την εν λόγω κοινοποίηση. |
| --- | --- |

iii)

Στο στάδιο των τελικών συμπερασμάτων, η αίτηση πρέπει να υποβληθεί εντός 3 ημερών από την ημερομηνία της κοινοποίησης των τελικών συμπερασμάτων και η ακρόαση θα πραγματοποιηθεί κανονικά εντός της προθεσμίας που προβλέπεται για την υποβολή παρατηρήσεων σχετικά με την κοινοποίηση των τελικών συμπερασμάτων. Σε περίπτωση πρόσθετης κοινοποίησης των τελικών συμπερασμάτων, η αίτηση πρέπει να υποβληθεί αμέσως μετά την παραλαβή της εν λόγω πρόσθετης κοινοποίησης των τελικών συμπερασμάτων και η ακρόαση θα πραγματοποιηθεί κανονικά εντός της προθεσμίας υποβολής παρατηρήσεων σχετικά με την εν λόγω κοινοποίηση.

Το χρονοδιάγραμμα που περιγράφεται δεν θίγει το δικαίωμα των υπηρεσιών της Επιτροπής να δέχονται ακροάσεις εκτός του χρονοδιαγράμματος σε δεόντως αιτιολογημένες περιπτώσεις, ούτε το δικαίωμα της Επιτροπής να αρνείται ακροάσεις σε δεόντως αιτιολογημένες περιπτώσεις. Αν οι υπηρεσίες της Επιτροπής αρνηθούν αίτηση ακρόασης, το ενδιαφερόμενο μέρος ενημερώνεται για τους λόγους αυτής της άρνησης.

Καταρχήν, οι ακροάσεις δεν θα χρησιμοποιούνται για την παρουσίαση πληροφοριών που δεν έχουν ακόμη περιληφθεί στον φάκελο. Εντούτοις, προς το συμφέρον της χρηστής διοίκησης και για να μπορούν οι υπηρεσίες της Επιτροπής να σημειώσουν πρόοδο όσον αφορά την έρευνα, τα ενδιαφερόμενα μέρη μπορεί να κληθούν να προσκομίσουν νέες πληροφορίες μετά την ακρόαση.

5.8.   
  Οδηγίες για την υποβολή γραπτών παρατηρήσεων και την αποστολή συμπληρωμένων ερωτηματολογίων και αλληλογραφίας

Οι πληροφορίες που υποβάλλονται στην Επιτροπή για τους σκοπούς των ερευνών εμπορικής άμυνας πρέπει να είναι απαλλαγμένες από δικαιώματα πνευματικής ιδιοκτησίας. Τα ενδιαφερόμενα μέρη, πριν υποβάλουν στην Επιτροπή πληροφορίες και/ή δεδομένα που υπόκεινται σε δικαιώματα πνευματικής ιδιοκτησίας τρίτων, πρέπει να ζητήσουν ειδική άδεια από τον κάτοχο των δικαιωμάτων πνευματικής ιδιοκτησίας που να επιτρέπει ρητά στην Επιτροπή α) να χρησιμοποιήσει τις πληροφορίες και τα δεδομένα για τους σκοπούς της παρούσας διαδικασίας εμπορικής άμυνας και β) να παράσχει τις πληροφορίες και/ή τα δεδομένα στα ενδιαφερόμενα μέρη της παρούσας έρευνας, σε μορφή που να τους επιτρέπει να ασκήσουν τα δικαιώματα άμυνάς τους.

Όλες οι γραπτές παρατηρήσεις, συμπεριλαμβανομένων των πληροφοριών που ζητούνται στην παρούσα ανακοίνωση, τα συμπληρωμένα ερωτηματολόγια και η αλληλογραφία των ενδιαφερόμενων μερών για τα οποία ζητείται εμπιστευτική μεταχείριση φέρουν την ένδειξη «Sensitive» (ευαίσθητη έκδοση) (15). Τα μέρη που υποβάλλουν πληροφορίες κατά τη διάρκεια της παρούσας έρευνας καλούνται να αιτιολογήσουν την αίτησή τους για εμπιστευτική μεταχείριση.

Τα ενδιαφερόμενα μέρη που υποβάλλουν «
  ευαίσθητες
  » πληροφορίες οφείλουν να προσκομίσουν μη εμπιστευτικού χαρακτήρα περιλήψεις τους, σύμφωνα με το άρθρο 19 παράγραφος 2 του βασικού κανονισμού, οι οποίες θα φέρουν την ένδειξη «For inspection by interested parties» (υπόψη των ενδιαφερόμενων μερών). Οι εν λόγω περιλήψεις πρέπει να είναι αρκετά λεπτομερείς, ώστε να επιτρέπουν την κατανόηση, σε ικανοποιητικό βαθμό, της ουσίας των πληροφοριών που υποβάλλονται εμπιστευτικά.

Αν μέρος που υποβάλλει πληροφορίες εμπιστευτικού χαρακτήρα δεν εξηγήσει πειστικά τους λόγους για τους οποίους αιτείται την εμπιστευτική μεταχείρισή τους ή δεν προσκομίσει μη εμπιστευτικού χαρακτήρα περίληψή τους στην απαιτούμενη μορφή και ποιότητα, η Επιτροπή μπορεί να μη λάβει υπόψη της τις εν λόγω πληροφορίες, εκτός αν αποδεικνύεται από έγκυρες πηγές ότι οι πληροφορίες είναι ορθές.

Τα ενδιαφερόμενα μέρη καλούνται να υποβάλλουν όλες τις παρατηρήσεις και τις αιτήσεις τους μέσω της πλατφόρμας TRON.tdi (https://tron.trade.ec.europa.eu/tron/TDI), μαζί με σαρωμένες εξουσιοδοτήσεις και πιστοποιητικά. Με τη χρήση της πλατφόρμας TRON.tdi ή του ηλεκτρονικού ταχυδρομείου, τα ενδιαφερόμενα μέρη δηλώνουν ότι συμφωνούν με τους κανόνες που ισχύουν για την ηλεκτρονική υποβολή στοιχείων, οι οποίοι περιλαμβάνονται στο έγγραφο «ΑΛΛΗΛΟΓΡΑΦΙΑ ΜΕ ΤΗΝ ΕΥΡΩΠΑΪΚΗ ΕΠΙΤΡΟΠΗ ΣΕ ΥΠΟΘΕΣΕΙΣ ΕΜΠΟΡΙΚΗΣ ΑΜΥΝΑΣ», το οποίο είναι δημοσιευμένο στον ιστότοπο της Γενικής Διεύθυνσης Εμπορίου της Επιτροπής: http://trade.ec.europa.eu/doclib/docs/2011/june/tradoc_148003.pdf. Τα ενδιαφερόμενα μέρη πρέπει να δηλώσουν την επωνυμία, τη διεύθυνση, τον αριθμό τηλεφώνου και έγκυρη διεύθυνση ηλεκτρονικού ταχυδρομείου και να διασφαλίσουν ότι η παρεχόμενη διεύθυνση ηλεκτρονικού ταχυδρομείου είναι λειτουργική και επίσημη επιχειρηματική διεύθυνση ηλεκτρονικού ταχυδρομείου, η οποία ελέγχεται σε καθημερινή βάση. Από τη στιγμή που θα υποβληθούν τα στοιχεία επικοινωνίας, η Επιτροπή θα επικοινωνεί με τα ενδιαφερόμενα μέρη μόνο μέσω του TRON.tdi ή ηλεκτρονικού ταχυδρομείου, εκτός αν τα εν λόγω μέρη ζητήσουν ρητά να λαμβάνουν όλα τα έγγραφα της Επιτροπής με άλλα μέσα επικοινωνίας ή εκτός αν η φύση του προς αποστολή εγγράφου απαιτεί τη χρήση συστημένου ταχυδρομείου. Για περαιτέρω κανόνες και πληροφορίες όσον αφορά την αλληλογραφία με την Επιτροπή, συμπεριλαμβανομένων των αρχών που εφαρμόζονται για την υποβολή παρατηρήσεων μέσω του TRON.tdi και μέσω ηλεκτρονικού ταχυδρομείου, τα ενδιαφερόμενα μέρη θα πρέπει να συμβουλεύονται τις οδηγίες επικοινωνίας με τα ενδιαφερόμενα μέρη που αναφέρονται ανωτέρω.

Διεύθυνση αλληλογραφίας της Επιτροπής:

| Ευρωπαϊκή Επιτροπή |
| --- |
| Γενική Διεύθυνση Εμπορίου |
| Διεύθυνση G |
| Γραφείο: CHAR 04/039 |
| 1049 Bruxelles/Brussel |
| BELGIQUE/BELGIË/ΒΕΛΓΙΟ |

Ευρωπαϊκή Επιτροπή

Γενική Διεύθυνση Εμπορίου

Διεύθυνση G

Γραφείο: CHAR 04/039

1049 Bruxelles/Brussel

BELGIQUE/BELGIË/ΒΕΛΓΙΟ

Email:

Για θέματα ντάμπινγκ:

TRADE-AD674-WIND-TOWERS-ANTI-DUMPING@ec.europa.eu

Για θέματα ζημίας και συμφέροντος της Ένωσης:

TRADE-AD674-WIND-TOWERS-INJURY@ec.europa.eu

6.   Χρονοδιάγραμμα της έρευνας

Η έρευνα θα ολοκληρωθεί, σύμφωνα με το άρθρο 6 παράγραφος 9 του βασικού κανονισμού, κατά κανόνα εντός 13, αλλά όχι περισσότερων των 14 μηνών από την ημερομηνία δημοσίευσης της παρούσας ανακοίνωσης. Σύμφωνα με το άρθρο 7 παράγραφος 1 του βασικού κανονισμού, μπορούν κανονικά να επιβληθούν προσωρινά μέτρα το αργότερο εντός 7 μηνών αλλά, σε κάθε περίπτωση, όχι αργότερα από 8 μήνες από τη δημοσίευση της παρούσας ανακοίνωσης.

Σύμφωνα με το άρθρο 19α του βασικού κανονισμού, η Επιτροπή θα παράσχει πληροφορίες σχετικά με την προγραμματισμένη επιβολή προσωρινών δασμών 4 εβδομάδες πριν από την επιβολή των προσωρινών μέτρων. Τα ενδιαφερόμενα μέρη θα έχουν στη διάθεσή τους 3 εργάσιμες ημέρες για να υποβάλουν γραπτώς τις παρατηρήσεις τους σχετικά με την ακρίβεια των υπολογισμών.

Αν η Επιτροπή αποφασίσει να μην επιβάλει προσωρινούς δασμούς αλλά να συνεχίσει την έρευνα, τα ενδιαφερόμενα μέρη θα ενημερωθούν για τη μη επιβολή δασμών, μέσω σχετικού εγγράφου πληροφοριών, 4 εβδομάδες πριν από τη λήξη της προθεσμίας που προβλέπεται στο άρθρο 7 παράγραφος 1 του βασικού κανονισμού.

Στα ενδιαφερόμενα μέρη θα δοθούν 15 ημέρες για να διατυπώσουν γραπτώς τις απόψεις τους σχετικά με τα προσωρινά συμπεράσματα ή το έγγραφο πληροφοριών και 10 ημέρες για να υποβάλουν γραπτώς τις παρατηρήσεις τους σχετικά με τα οριστικά συμπεράσματα, εκτός αν ορίζεται διαφορετικά. Κατά περίπτωση, στις πρόσθετες κοινοποιήσεις των τελικών συμπερασμάτων θα προσδιορίζεται η προθεσμία για τη γραπτή υποβολή παρατηρήσεων των ενδιαφερόμενων μερών.

7.   Υποβολή πληροφοριών

Κατά κανόνα, τα ενδιαφερόμενα μέρη δύνανται να υποβάλουν πληροφορίες μόνο εντός των προθεσμιών που καθορίζονται στα σημεία 5 και 6 της παρούσας ανακοίνωσης. Για την υποβολή τυχόν άλλων πληροφοριών που δεν καλύπτονται από τα εν λόγω σημεία, θα πρέπει να τηρείται το ακόλουθο χρονοδιάγραμμα:

| i) | Κάθε πληροφορία για το στάδιο των προσωρινών συμπερασμάτων θα πρέπει να υποβάλλεται εντός 70 ημερών από την ημερομηνία δημοσίευσης της παρούσας ανακοίνωσης, εκτός αν ορίζεται διαφορετικά. |
| --- | --- |

i)

Κάθε πληροφορία για το στάδιο των προσωρινών συμπερασμάτων θα πρέπει να υποβάλλεται εντός 70 ημερών από την ημερομηνία δημοσίευσης της παρούσας ανακοίνωσης, εκτός αν ορίζεται διαφορετικά.

| ii) | Αν δεν ορίζεται διαφορετικά, τα ενδιαφερόμενα μέρη δεν θα πρέπει να υποβάλουν νέα πραγματικά στοιχεία μετά τη λήξη της προθεσμίας υποβολής παρατηρήσεων σχετικά με την κοινοποίηση των προσωρινών συμπερασμάτων ή το έγγραφο πληροφοριών στο στάδιο των προσωρινών συμπερασμάτων. Μετά την παρέλευση της εν λόγω προθεσμίας, τα ενδιαφερόμενα μέρη μπορούν να υποβάλουν νέα πραγματικά στοιχεία μόνο αν είναι σε θέση να αποδείξουν ότι οι τα λόγω νέα πραγματικά στοιχεία είναι απαραίτητα για να αντικρούσουν τους ισχυρισμούς που έχουν διατυπωθεί από άλλα ενδιαφερόμενα μέρη και υπό τον όρο ότι τα λόγω νέα πραγματικά στοιχεία μπορούν να επαληθευτούν εντός του διαθέσιμου χρόνου για την ολοκλήρωση της έρευνας εγκαίρως. |
| --- | --- |

ii)

Αν δεν ορίζεται διαφορετικά, τα ενδιαφερόμενα μέρη δεν θα πρέπει να υποβάλουν νέα πραγματικά στοιχεία μετά τη λήξη της προθεσμίας υποβολής παρατηρήσεων σχετικά με την κοινοποίηση των προσωρινών συμπερασμάτων ή το έγγραφο πληροφοριών στο στάδιο των προσωρινών συμπερασμάτων. Μετά την παρέλευση της εν λόγω προθεσμίας, τα ενδιαφερόμενα μέρη μπορούν να υποβάλουν νέα πραγματικά στοιχεία μόνο αν είναι σε θέση να αποδείξουν ότι οι τα λόγω νέα πραγματικά στοιχεία είναι απαραίτητα για να αντικρούσουν τους ισχυρισμούς που έχουν διατυπωθεί από άλλα ενδιαφερόμενα μέρη και υπό τον όρο ότι τα λόγω νέα πραγματικά στοιχεία μπορούν να επαληθευτούν εντός του διαθέσιμου χρόνου για την ολοκλήρωση της έρευνας εγκαίρως.

| iii) | Η Επιτροπή, για να ολοκληρώσει την έρευνα εντός των προβλεπόμενων προθεσμιών, δεν θα δεχτεί παρατηρήσεις από τα ενδιαφερόμενα μέρη μετά τη λήξη της προθεσμίας για την υποβολή παρατηρήσεων σχετικά με την κοινοποίηση των τελικών συμπερασμάτων ή, κατά περίπτωση, μετά τη λήξη της προθεσμίας για την υποβολή παρατηρήσεων σχετικά με την πρόσθετη κοινοποίηση των τελικών συμπερασμάτων. |
| --- | --- |

iii)

Η Επιτροπή, για να ολοκληρώσει την έρευνα εντός των προβλεπόμενων προθεσμιών, δεν θα δεχτεί παρατηρήσεις από τα ενδιαφερόμενα μέρη μετά τη λήξη της προθεσμίας για την υποβολή παρατηρήσεων σχετικά με την κοινοποίηση των τελικών συμπερασμάτων ή, κατά περίπτωση, μετά τη λήξη της προθεσμίας για την υποβολή παρατηρήσεων σχετικά με την πρόσθετη κοινοποίηση των τελικών συμπερασμάτων.

8.   Δυνατότητα υποβολής παρατηρήσεων επί πληροφοριών που υποβάλλονται από άλλα μέρη

Προκειμένου να διασφαλιστούν τα δικαιώματα άμυνας, πρέπει να παρέχεται στα ενδιαφερόμενα μέρη η δυνατότητα να διατυπώσουν τις παρατηρήσεις τους σχετικά με τις πληροφορίες που υποβάλλονται από άλλα ενδιαφερόμενα μέρη. Τα ενδιαφερόμενα μέρη, κατά τη διατύπωση των παρατηρήσεών τους, μπορούν να αναφέρονται μόνο σε ζητήματα που έχουν τεθεί στις πληροφορίες που υποβλήθηκαν από άλλα ενδιαφερόμενα μέρη, και δεν μπορούν να εγείρουν νέα ζητήματα.

Οι παρατηρήσεις αυτές θα πρέπει να διατυπωθούν σύμφωνα με το ακόλουθο χρονοδιάγραμμα:

| i) | Κάθε παρατήρηση επί των πληροφοριών που παρείχαν άλλα ενδιαφερόμενα μέρη πριν από την προθεσμία επιβολής των προσωρινών μέτρων θα πρέπει να υποβάλλεται το αργότερο την 75η ημέρα από την ημερομηνία δημοσίευσης της παρούσας ανακοίνωσης, εκτός αν ορίζεται διαφορετικά. |
| --- | --- |

i)

Κάθε παρατήρηση επί των πληροφοριών που παρείχαν άλλα ενδιαφερόμενα μέρη πριν από την προθεσμία επιβολής των προσωρινών μέτρων θα πρέπει να υποβάλλεται το αργότερο την 75η ημέρα από την ημερομηνία δημοσίευσης της παρούσας ανακοίνωσης, εκτός αν ορίζεται διαφορετικά.

| ii) | Οι παρατηρήσεις επί των πληροφοριών που παρείχαν άλλα ενδιαφερόμενα μέρη μετά την κοινοποίηση των προσωρινών συμπερασμάτων ή του εγγράφου πληροφοριών θα πρέπει να υποβάλλονται εντός 7 ημερών από την προθεσμία υποβολής παρατηρήσεων σχετικά με τα προσωρινά συμπεράσματα ή το έγγραφο πληροφοριών, εκτός αν ορίζεται διαφορετικά. |
| --- | --- |

ii)

Οι παρατηρήσεις επί των πληροφοριών που παρείχαν άλλα ενδιαφερόμενα μέρη μετά την κοινοποίηση των προσωρινών συμπερασμάτων ή του εγγράφου πληροφοριών θα πρέπει να υποβάλλονται εντός 7 ημερών από την προθεσμία υποβολής παρατηρήσεων σχετικά με τα προσωρινά συμπεράσματα ή το έγγραφο πληροφοριών, εκτός αν ορίζεται διαφορετικά.

| iii) | Οι παρατηρήσεις επί των πληροφοριών που υποβλήθηκαν από άλλα ενδιαφερόμενα μέρη μετά την κοινοποίηση των τελικών συμπερασμάτων θα πρέπει να υποβάλλονται εντός 3 ημερών από τη λήξη της προθεσμίας για την υποβολή παρατηρήσεων σχετικά με την κοινοποίηση των τελικών συμπερασμάτων, εκτός αν ορίζεται διαφορετικά. Σε περίπτωση πρόσθετης κοινοποίησης των τελικών συμπερασμάτων, οι παρατηρήσεις επί των πληροφοριών που παρείχαν άλλα ενδιαφερόμενα μέρη μετά την εν λόγω κοινοποίηση θα πρέπει να υποβάλλονται εντός 1 ημέρας από τη λήξη της προθεσμίας για την υποβολή παρατηρήσεων σχετικά με την εν λόγω κοινοποίηση, εκτός αν ορίζεται διαφορετικά. |
| --- | --- |

iii)

Οι παρατηρήσεις επί των πληροφοριών που υποβλήθηκαν από άλλα ενδιαφερόμενα μέρη μετά την κοινοποίηση των τελικών συμπερασμάτων θα πρέπει να υποβάλλονται εντός 3 ημερών από τη λήξη της προθεσμίας για την υποβολή παρατηρήσεων σχετικά με την κοινοποίηση των τελικών συμπερασμάτων, εκτός αν ορίζεται διαφορετικά. Σε περίπτωση πρόσθετης κοινοποίησης των τελικών συμπερασμάτων, οι παρατηρήσεις επί των πληροφοριών που παρείχαν άλλα ενδιαφερόμενα μέρη μετά την εν λόγω κοινοποίηση θα πρέπει να υποβάλλονται εντός 1 ημέρας από τη λήξη της προθεσμίας για την υποβολή παρατηρήσεων σχετικά με την εν λόγω κοινοποίηση, εκτός αν ορίζεται διαφορετικά.

Το ανωτέρω χρονοδιάγραμμα δεν θίγει το δικαίωμα της Επιτροπής να ζητήσει πρόσθετες πληροφορίες από τα ενδιαφερόμενα μέρη σε δεόντως αιτιολογημένες περιπτώσεις.

9.   Παράταση των προθεσμιών που ορίζονται στην παρούσα ανακοίνωση

Οποιαδήποτε παράταση των προθεσμιών που προβλέπονται στην παρούσα ανακοίνωση θα πρέπει να ζητηθεί μόνο σε εξαιρετικές περιστάσεις και θα χορηγείται μόνο αν είναι δεόντως αιτιολογημένη. Σε κάθε περίπτωση, οποιαδήποτε παράταση της προθεσμίας απάντησης στα ερωτηματολόγια θα περιορίζεται κανονικά σε 3 ημέρες και, κατά κανόνα, δεν θα υπερβαίνει τις 7 ημέρες. Ως προς τις προθεσμίες για την υποβολή άλλων πληροφοριών που ορίζονται στην ανακοίνωση για την έναρξη διαδικασίας, οι παρατάσεις θα περιορίζονται σε 3 ημέρες, εκτός αν αποδεικνύεται ότι συντρέχουν εξαιρετικές περιστάσεις.

10.   Άρνηση συνεργασίας

Όταν ένα ενδιαφερόμενο μέρος αρνείται την πρόσβαση σε απαραίτητες πληροφορίες, ή δεν τις παρέχει εντός της προβλεπόμενης προθεσμίας, ή παρεμποδίζει σημαντικά την έρευνα, επιτρέπεται να συνάγονται προσωρινά ή τελικά συμπεράσματα, είτε καταφατικά είτε αρνητικά, με βάση τα διαθέσιμα στοιχεία, όπως προβλέπεται στο άρθρο 18 του βασικού κανονισμού.

Αν διαπιστωθεί ότι ένα ενδιαφερόμενο μέρος έχει προσκομίσει ψευδή ή παραπλανητικά στοιχεία, τα εν λόγω στοιχεία είναι δυνατόν να μη ληφθούν υπόψη και μπορεί να χρησιμοποιηθούν τα διαθέσιμα στοιχεία.

Αν ένα ενδιαφερόμενο μέρος αρνείται να συνεργαστεί ή συνεργάζεται μεν αλλά μόνο εν μέρει, οπότε τα συμπεράσματα βασίζονται στα διαθέσιμα στοιχεία σύμφωνα με το άρθρο 18 του βασικού κανονισμού, το αποτέλεσμα ενδέχεται να είναι λιγότερο ευνοϊκό για το εν λόγω μέρος απ’ ό,τι θα ήταν αν είχε συνεργαστεί.

Η μη παροχή απάντησης σε μηχανογραφημένη μορφή δεν θεωρείται άρνηση συνεργασίας, υπό την προϋπόθεση ότι το ενδιαφερόμενο μέρος αποδεικνύει ότι η υποβολή της απάντησης στη ζητούμενη μορφή θα συνεπαγόταν υπέρμετρη επιπλέον επιβάρυνση ή υπέρμετρο επιπρόσθετο κόστος. Το ενδιαφερόμενο μέρος θα πρέπει να επικοινωνήσει αμέσως με την Επιτροπή.

11.   Σύμβουλος ακροάσεων

Τα ενδιαφερόμενα μέρη μπορούν να ζητήσουν την παρέμβαση του συμβούλου ακροάσεων για τις διαδικασίες εμπορικών προσφυγών. Ο σύμβουλος ακροάσεων εξετάζει τις αιτήσεις πρόσβασης στον φάκελο, τις διαφορές ως προς τον εμπιστευτικό χαρακτήρα εγγράφων, τις αιτήσεις παράτασης προθεσμιών και κάθε άλλη αίτηση που αφορά τα δικαιώματα άμυνας των ενδιαφερόμενων μερών, καθώς και τις αιτήσεις που υποβάλλονται από τρίτους, όπως αυτές τυχόν προκύπτουν κατά τη διαδικασία.

Ο σύμβουλος ακροάσεων μπορεί να διοργανώσει ακρόαση με ένα ή περισσότερα ενδιαφερόμενα μέρη και να μεσολαβήσει μεταξύ αυτών και των υπηρεσιών της Επιτροπής, ώστε να εξασφαλιστεί η πλήρης άσκηση των δικαιωμάτων άμυνας των ενδιαφερόμενων μερών. Κάθε αίτηση ακρόασης από τον σύμβουλο ακροάσεων θα πρέπει να υποβάλλεται εγγράφως και να προσδιορίζει τους λόγους υποβολής της. Ο σύμβουλος ακροάσεων εξετάζει την αιτιολόγηση των αιτήσεων. Οι ακροάσεις αυτές θα πρέπει να πραγματοποιούνται μόνο αν τα ζητήματα δεν έχουν διευθετηθεί με τις υπηρεσίες της Επιτροπής σε εύθετο χρόνο.

Κάθε αίτηση πρέπει να υποβάλλεται εγκαίρως και χωρίς καθυστέρηση, ώστε να μην τίθεται σε κίνδυνο η ομαλή διεξαγωγή της διαδικασίας. Για τον σκοπό αυτόν, τα ενδιαφερόμενα μέρη θα πρέπει να ζητήσουν την παρέμβαση του συμβούλου ακροάσεων το νωρίτερο δυνατόν μετά την επέλευση του γεγονότος που δικαιολογεί αυτή την παρέμβαση. Καταρχήν, τα χρονικά πλαίσια που καθορίζονται στο σημείο 5.7 για την υποβολή αιτήματος ακρόασης από τις υπηρεσίες της Επιτροπής ισχύουν αναλογικά και για τα αιτήματα ακρόασης με τον σύμβουλο ακροάσεων. Όταν οι αιτήσεις ακρόασης υποβάλλονται εκπρόθεσμα, ο σύμβουλος ακροάσεων εξετάζει επίσης τους λόγους της εκπρόθεσμης υποβολής, τη φύση των ζητημάτων που εγείρονται και τον αντίκτυπο των εν λόγω ζητημάτων στα δικαιώματα άμυνας, λαμβάνοντας δεόντως υπόψη το συμφέρον της χρηστής διοίκησης και την έγκαιρη ολοκλήρωση της έρευνας.

Για περισσότερες πληροφορίες και στοιχεία επικοινωνίας, τα ενδιαφερόμενα μέρη μπορούν να ανατρέξουν στις ιστοσελίδες του συμβούλου ακροάσεων στον ιστότοπο της ΓΔ Εμπορίου: http://ec.europa.eu/trade/trade-policy-and-you/contacts/hearing-officer/.

12.   Επεξεργασία δεδομένων προσωπικού χαρακτήρα

Η επεξεργασία των δεδομένων προσωπικού χαρακτήρα που ενδέχεται να συλλεγούν στο πλαίσιο της παρούσας έρευνας θα γίνει σύμφωνα με τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (16).

Για την ενημέρωση όλων των προσώπων σχετικά με την επεξεργασία δεδομένων προσωπικού χαρακτήρα στο πλαίσιο των δραστηριοτήτων εμπορικής άμυνας της Επιτροπής, έχει αναρτηθεί ανακοίνωση για την προστασία δεδομένων στον ιστότοπο της ΓΔ Εμπορίου: http://ec.europa.eu/trade/policy/accessing-markets/trade-defence/.

---

(1)  ΕΕ L 176 της 30.6.2016, σ. 21.

(2)  Ο γενικός όρος «ζημία» αναφέρεται στη σημαντική ζημία, καθώς και στον κίνδυνο πρόκλησης σημαντικής ζημίας ή στην αισθητή καθυστέρηση της δημιουργίας κλάδου παραγωγής (βιομηχανία), όπως ορίζεται στο άρθρο 3 παράγραφος 1 του βασικού κανονισμού.

(3)  Τμήμα του πύργου ανεμογεννήτριας αποτελείται από χαλύβδινες πλάκες που έχουν ελαθεί σε κυλινδρικά ή κωνικά σχήματα και συγκολληθεί (ή με άλλο τρόπο συνδεθεί) για να σχηματίσουν ένα χαλύβδινο κέλυφος, έστω και επιχρισμένο, τελικώς κατεργασμένο ή βαμμένο, ανεξαρτήτως κατεργασίας ή μεθόδου κατασκευής, και με ή χωρίς φλάντζες, θύρες ή εσωτερικά ή εξωτερικά στοιχεία (π.χ. δάπεδα/επίστρωση, σκάλες, ανελκυστήρες, κιβώτια ηλεκτρικών συνδέσεων, ηλεκτρικές καλωδιώσεις, αγωγούς, δέσμη καλωδίων για τη γεννήτρια της ατράκτου, εσωτερικό φωτισμό, εργαλεία και ερμάρια).

(4)  Οι παραπομπές στη δημοσίευση της παρούσας ανακοίνωσης αφορούν τη δημοσίευση στην Επίσημη Εφημερίδα της Ευρωπαϊκής Ένωσης.

(5)  http://trade.ec.europa.eu/doclib/docs/2017/december/tradoc_156474.pdf. Η πρόσβαση στα έγγραφα που αναφέρονται στην έκθεση της Επιτροπής μπορεί επίσης να επιτραπεί κατόπιν δεόντως αιτιολογημένης αίτησης.

(6)  Βλέπε ιδίως το έγραφο Issues and Decision Memorandum for the Final Results of the
  Expedited First Sunset Review of the Countervailing Duty Order on Utility Scale Wind Towers from the People’s Republic of China, https://enforcement.trade.gov/frn/summary/prc/2018-10555-1.pdf.

(7)  Η υφαλοκρηπίδα περιλαμβάνει τον θαλάσσιο πυθμένα και το υπέδαφος των υποθαλάσσιων περιοχών που εκτείνονται πέραν των χωρικών υδάτων σε ολόκληρη τη φυσική προέκταση του χερσαίου εδάφους έως το εξωτερικό όριο του υφαλοπλαισίου, ή σε απόσταση 200 ναυτικών μιλίων από τις γραμμές βάσης από τις οποίες μετράται το πλάτος των χωρικών υδάτων, όπου το εξωτερικό όριο του υφαλοπλαισίου δεν εκτείνεται μέχρι την απόσταση αυτή, ενώ η αποκλειστική οικονομική ζώνη αποτελεί περιοχή πέραν και πλησίον των χωρικών υδάτων η οποία δεν υπερβαίνει τα 200 μίλια (βλέπε ιδίως το άρθρο 55 της σύμβασης των Ηνωμένων Εθνών για το Δίκαιο της Θάλασσας («UNCLOS»). Τα τεχνητά νησιά είναι χερσαίες περιοχές, που περιβάλλονται από νερό, που είναι πάνω από ύδατα και τα οποία δεν σχηματίζονται με φυσικό τρόπο, αλλά είναι αποτέλεσμα ανθρώπινης οικοδομικής δραστηριότητας. Τα νησιά αυτά μπορούν να χρησιμοποιηθούν για τη στήριξη της εξερεύνησης ή της εκμετάλλευσης του θαλάσσιου βυθού ή μπορούν να χρησιμοποιηθούν για τη στήριξη της παραγωγής ενέργειας από τα ύδατα, τα ρεύματα ή τους ανέμους. Θα μπορούσαν να χρησιμοποιηθούν ως σημείο παράδοσης προϊόντων που αποτελούν αντικείμενο ντάμπινγκ/επιδοτήσεων, όπως σωλήνες για τη σύνδεση των εξεδρών με την ξηρά ή για την εξόρυξη υδρογονανθράκων από τον θαλάσσιο βυθό, εξοπλισμός γεώτρησης και εξέδρες ή ανεμογεννήτριες. Οι σταθερές ή πλωτές εγκαταστάσεις και οποιεσδήποτε άλλες κατασκευές είναι κατασκευές, συμπεριλαμβανομένων εγκαταστάσεων, όπως εξέδρες είτε στερεωμένες στο θαλάσσιο βυθό είτε πλωτές που προορίζονται για την εξερεύνηση ή την εκμετάλλευση του θαλάσσιου βυθού. Περιλαμβάνουν επίσης τις επιτόπιες κατασκευές για την παραγωγή ενέργειας από τα ύδατα, τα ρεύματα ή τους ανέμους. Το υπό έρευνα προϊόν θα μπορούσε επίσης να παραδοθεί για χρήση στις εν λόγω κατασκευές.

(8)  Βλέπε επίσης τον εκτελεστικό κανονισμό (ΕΕ) 2019/1131 της Επιτροπής, της 2ας Ιουλίου 2019, για τη θέσπιση τελωνειακού εργαλείου για την εφαρμογή του άρθρου 14α του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου και του άρθρου 24α του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου (ΕΕ L 179 της 3.7.2019, σ. 12).

(9)  Κανονισμός (ΕΕ) 2018/825 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για την τροποποίηση του κανονισμού (ΕΕ) 2016/1036 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης και του κανονισμού (ΕΕ) 2016/1037 για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Ένωσης (ΕΕ L 143 της 7.6.2018, σ. 1).

(10)  Σχετικά με τις επιπτώσεις της επιδημικής έξαρσης της νόσου COVID-19 στις έρευνες αντιντάμπινγκ και κατά των επιδοτήσεων (ΕΕ C 86 της 16.3.2020, σ. 6).

(11)  Παραγωγός-εξαγωγέας είναι κάθε εταιρεία, στην οικεία χώρα, η οποία παράγει και εξάγει στην ενωσιακή αγορά το υπό έρευνα προϊόν, είτε απευθείας είτε μέσω τρίτου, συμπεριλαμβανομένης οποιασδήποτε από τις συνδεδεμένες μ’ αυτήν εταιρείες που συμμετέχουν στην παραγωγή, στις εγχώριες πωλήσεις ή στις εξαγωγές του υπό έρευνα προϊόντος.

(12)  Σύμφωνα με το άρθρο 9 παράγραφος 6 του βασικού κανονισμού, δεν λαμβάνονται υπόψη τυχόν μηδενικά και ασήμαντα περιθώρια, καθώς και περιθώρια που έχουν καθοριστεί υπό τις προϋποθέσεις που προβλέπει το άρθρο 18 του βασικού κανονισμού.

(13)  Το παρόν σημείο καλύπτει μόνο τους εισαγωγείς που δεν είναι συνδεδεμένοι με παραγωγούς-εξαγωγείς. Οι εισαγωγείς που δεν είναι συνδεδεμένοι με παραγωγούς-εξαγωγείς υποχρεούνται να συμπληρώσουν το παράρτημα I του ερωτηματολογίου για τους εν λόγω παραγωγούς-εξαγωγείς. Σύμφωνα με το άρθρο 127 του εκτελεστικού κανονισμού (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα, δύο πρόσωπα θεωρούνται συνδεόμενα μεταξύ τους εάν: α) το ένα μετέχει στη διεύθυνση ή στο διοικητικό συμβούλιο της επιχείρησης του άλλου· β) έχουν από νομική άποψη την ιδιότητα των εταίρων· γ) το ένα είναι εργοδότης του άλλου· δ) ένα τρίτο μέρος, άμεσα ή έμμεσα, έχει στην κυριότητά του, ελέγχει ή κατέχει τουλάχιστον το 5 % των μετοχών ή μεριδίων με δικαίωμα ψήφου, του ενός και του άλλου· ε) το ένα από αυτά ελέγχει το άλλο άμεσα ή έμμεσα· στ) και τα δύο ελέγχονται άμεσα ή έμμεσα από τρίτο πρόσωπο· ζ) μαζί ελέγχουν άμεσα ή έμμεσα ένα τρίτο πρόσωπο· ή η) είναι μέλη της ίδιας οικογένειας (ΕΕ L 343 της 29.12.2015, σ. 558). Πρόσωπα θεωρούνται μέλη της ίδιας οικογένειας μόνο αν συνδέονται μεταξύ τους με μία από τις ακόλουθες σχέσεις: i) σύζυγοι, ii) πρώτου βαθμού ανιόντες και κατιόντες, σε ευθεία γραμμή, iii) αδελφοί και αδελφές (αμφιθαλείς ή ετεροθαλείς), iv) δεύτερου βαθμού ανιόντες και κατιόντες, σε ευθεία γραμμή, v) θείος ή θεία και ανιψιός ή ανιψιά, vi) γονείς του ετέρου των συζύγων και γαμπρός ή νύφη, vii) αδελφοί ή αδελφές του ή της συζύγου. Σύμφωνα με το άρθρο 5 παράγραφος 4 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα, «πρόσωπα» θεωρούνται τα φυσικά πρόσωπα, τα νομικά πρόσωπα ή οι ενώσεις προσώπων που δεν αποτελούν νομικά πρόσωπα, αλλά οι οποίες αναγνωρίζονται, σύμφωνα με το ενωσιακό ή εθνικό δίκαιο, ότι διαθέτουν δικαιοπρακτική ικανότητα (ΕΕ L 269 της 10.10.2013, σ. 1).

(14)  Τα στοιχεία που παρέχονται από μη συνδεδεμένους εισαγωγείς μπορούν επίσης να χρησιμοποιηθούν σε σχέση με διάφορες πτυχές της παρούσας έρευνας πέραν του προσδιορισμού του ντάμπινγκ.

(15)  Έγγραφο που φέρει την ένδειξη «Sensitive» (ευαίσθητη έκδοση) είναι εμπιστευτικού χαρακτήρα σύμφωνα με το άρθρο 19 του βασικού κανονισμού και το άρθρο 6 της συμφωνίας του ΠΟΕ σχετικά με την εφαρμογή του άρθρου VI της GATT 1994 (συμφωνία αντιντάμπινγκ). Το έγγραφο αυτό προστατεύεται επίσης δυνάμει του άρθρου 4 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου (ΕΕ L 145 της 31.5.2001, σ. 43).

(16)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---

ΠΑΡΑΡΤΗΜΑ

| ☐ | Ευαίσθητη έκδοση («Sensitive») |
| --- | --- |
| ☐ | Έκδοση προς εξέταση από τα ενδιαφερόμενα μέρη |
| (Σημειώστε με Χ το κατάλληλο τετραγωνίδιο) |

☐

Ευαίσθητη έκδοση («Sensitive»)

☐

Έκδοση προς εξέταση από τα ενδιαφερόμενα μέρη

(Σημειώστε με Χ το κατάλληλο τετραγωνίδιο)

ΔΙΑΔΙΚΑΣΊΑ ΑΝΤΙΝΤΆΜΠΙΝΓΚ ΣΧΕΤΙΚΆ ΜΕ ΤΙΣ ΕΙΣΑΓΩΓΈΣ ΧΑΛΎΒΔΙΝΩΝ ΠΎΡΓΩΝ ΑΝΕΜΟΓΕΝΝΗΤΡΙΏΝ ΚΑΤΑΓΩΓΉΣ ΛΑΪΚΉΣ ΔΗΜΟΚΡΑΤΊΑΣ ΤΗΣ ΚΊΝΑΣ

Πληροφορίες για την επιλογή του δείγματος μη συνδεδεμένων εισαγωγέων

Το παρόν έντυπο αποσκοπεί να βοηθήσει τους μη συνδεδεμένους εισαγωγείς να παράσχουν τα δειγματοληπτικά στοιχεία που απαιτούνται σύμφωνα με το σημείο 5.3.3 της ανακοίνωσης για την έναρξη της διαδικασίας.

Τόσο η έκδοση «Sensitive» («Ευαίσθητη») όσο και η έκδοση «For inspection by interested parties» («Προς εξέταση από τα ενδιαφερόμενα μέρη») θα πρέπει να επιστραφούν στην Επιτροπή, όπως ορίζεται στην ανακοίνωση για την έναρξη της διαδικασίας.

1.   ΣΤΟΙΧΕIΑ ΤΑΥΤΟΤΗΤΑΣ ΚΑΙ ΕΠΙΚΟΙΝΩΝIΑΣ

Συμπληρώστε τα ακόλουθα στοιχεία σχετικά με την εταιρεία σας:

| Επωνυμία εταιρείας | |
| --- | --- |
| Διεύθυνση | |
| Αρμόδιος επικοινωνίας | |
| Διεύθυνση ηλεκτρονικού ταχυδρομείου | |
| Τηλέφωνο | |

Επωνυμία εταιρείας

Διεύθυνση

Αρμόδιος επικοινωνίας

Διεύθυνση ηλεκτρονικού ταχυδρομείου

Τηλέφωνο

2.   ΚΎΚΛΟΣ ΕΡΓΑΣΙΏΝ ΚΑΙ ΌΓΚΟΣ ΠΩΛΉΣΕΩΝ

Αναφέρατε, για τους χαλύβδινους πύργους ανεμογεννητριών που ορίζονται στην ανακοίνωση για την έναρξη διαδικασίας, τον συνολικό κύκλο εργασιών της εταιρείας σας σε ευρώ (EUR), καθώς και τον κύκλο εργασιών και την ποσότητα των εισαγωγών στην Ένωση και των μεταπωλήσεων στην ενωσιακή αγορά μετά την εισαγωγή από τη Λαϊκή Δημοκρατία της Κίνας, ή των πωλήσεων στην υφαλοκρηπίδα κράτους μέλους ή στην αποκλειστική οικονομική ζώνη σύμφωνα με την UNCLOS (1) κατά την περίοδο της έρευνας (1η Ιουλίου 2019 - 30ή Ιουνίου 2020).

| | Αριθμός χαλύβδινων πύργων ανεμογεννητριών | Αριθμός χαλύβδινων πύργων ανεμογεννητριών | Αξία σε ευρώ |
| --- | --- | --- | --- |
| Συνολικός κύκλος εργασιών της εταιρείας σας σε ευρώ (EUR) | | | |
| Εισαγωγές στην Ένωση του υπό έρευνα προϊόντος καταγωγής Λαϊκής Δημοκρατίας της Κίνας | | | |
| Επανεξαγωγές/αποστολές του υπό έρευνα προϊόντος καταγωγής Λαϊκής Δημοκρατίας της Κίνας στην υφαλοκρηπίδα κράτους μέλους ή στην αποκλειστική οικονομική ζώνη που έχει δηλωθεί από κράτος μέλος σύμφωνα με την UNCLOS | | | |
| Εισαγωγές του υπό έρευνα προϊόντος στην Ένωση (όλες οι χώρες καταγωγής εκτός από τη Λαϊκή Δημοκρατία της Κίνας) | | | |
| Μεταπωλήσεις στην αγορά της Ένωσης μετά την εισαγωγή, από τη Λαϊκή Δημοκρατία της Κίνας, του προϊόντος που αποτελεί αντικείμενο της έρευνας | | | |

Αριθμός χαλύβδινων πύργων ανεμογεννητριών

Αριθμός χαλύβδινων πύργων ανεμογεννητριών

Αξία σε ευρώ

Συνολικός κύκλος εργασιών της εταιρείας σας σε ευρώ (EUR)

Εισαγωγές στην Ένωση του υπό έρευνα προϊόντος καταγωγής Λαϊκής Δημοκρατίας της Κίνας

Επανεξαγωγές/αποστολές του υπό έρευνα προϊόντος καταγωγής Λαϊκής Δημοκρατίας της Κίνας στην υφαλοκρηπίδα κράτους μέλους ή στην αποκλειστική οικονομική ζώνη που έχει δηλωθεί από κράτος μέλος σύμφωνα με την UNCLOS

Εισαγωγές του υπό έρευνα προϊόντος στην Ένωση (όλες οι χώρες καταγωγής εκτός από τη Λαϊκή Δημοκρατία της Κίνας)

Μεταπωλήσεις στην αγορά της Ένωσης μετά την εισαγωγή, από τη Λαϊκή Δημοκρατία της Κίνας, του προϊόντος που αποτελεί αντικείμενο της έρευνας

3.   ΔΡΑΣΤΗΡΙΌΤΗΤΕΣ ΤΗΣ ΕΤΑΙΡΕΊΑΣ ΣΑΣ ΚΑΙ ΤΩΝ ΣΥΝΔΕΔΕΜΈΝΩΝ ΕΤΑΙΡΕΙΏΝ (2)

Περιγράψτε λεπτομερώς τις ακριβείς δραστηριότητες της εταιρείας και όλων των συνδεδεμένων εταιρειών (συντάξτε κατάλογο αυτών και αναφέρατε τη σχέση με την εταιρεία σας) που συμμετέχουν στην παραγωγή και/ή την πώληση (εξαγωγική και/ή εγχώρια) του υπό έρευνα προϊόντος. Αυτές οι δραστηριότητες είναι δυνατόν να περιλαμβάνουν, μεταξύ άλλων, την αγορά του υπό έρευνα προϊόντος ή την παραγωγή του με βάση συμβάσεις υπεργολαβίας, καθώς και τη μεταποίηση ή την εμπορία του υπό έρευνα προϊόντος.

| Επωνυμία και έδρα της εταιρείας | Δραστηριότητες | Σχέση |
| --- | --- | --- |
| | | |
| | | |
| | | |

Επωνυμία και έδρα της εταιρείας

Δραστηριότητες

Σχέση

4.   ΛΟΙΠΈΣ ΠΛΗΡΟΦΟΡΊΕΣ

Αναφέρατε οποιεσδήποτε άλλες σχετικές πληροφορίες που, κατά την κρίση σας, θα φανούν χρήσιμες στην Επιτροπή κατά την επιλογή του δείγματος.

5.   ΠΙΣΤΟΠΟΊΗΣΗ

Με την παροχή των ανωτέρω πληροφοριών, η εταιρεία σας συμφωνεί να συμπεριληφθεί ενδεχομένως στο δείγμα. Εάν η εταιρεία επιλεγεί να συμπεριληφθεί στο δείγμα, θα πρέπει, στη συνέχεια, να συμπληρώσει ένα ερωτηματολόγιο και να δεχτεί επίσκεψη στις εγκαταστάσεις της προκειμένου να επαληθευτεί η απάντησή της. Αν η εταιρεία σας δηλώσει ότι αρνείται να συμπεριληφθεί ενδεχομένως στο δείγμα, θα θεωρηθεί ότι δεν έχει συνεργαστεί στην έρευνα. Τα πορίσματα της Επιτροπής σχετικά με τους μη συνεργαζόμενους εισαγωγείς βασίζονται στα διαθέσιμα πραγματικά στοιχεία και το αποτέλεσμα ενδέχεται να είναι λιγότερο ευνοϊκό για την εν λόγω εταιρεία απ’ ό,τι αν είχε συνεργαστεί.

Υπογραφή του εξουσιοδοτημένου υπαλλήλου:

Ονοματεπώνυμο και ιδιότητα του εξουσιοδοτημένου υπαλλήλου:

Ημερομηνία:

---

(1)  Βλέπε σημεία 4 και 5 της ανακοίνωσης για την έναρξη.

(2)  Σύμφωνα με το άρθρο 127 του εκτελεστικού κανονισμού (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα, δύο πρόσωπα θεωρούνται συνδεόμενα μεταξύ τους εάν: α) το ένα μετέχει στη διεύθυνση ή στο διοικητικό συμβούλιο της επιχείρησης του άλλου· β) έχουν από νομική άποψη την ιδιότητα των εταίρων· γ) το ένα είναι εργοδότης του άλλου· δ) ένα τρίτο μέρος έχει στην κυριότητά του, ελέγχει ή κατέχει άμεσα ή έμμεσα 5 % ή περισσότερο των μετοχών ή μεριδίων με δικαίωμα ψήφου, του ενός και του άλλου· ε) το ένα από αυτά ελέγχει το άλλο άμεσα ή έμμεσα· στ) και τα δύο ελέγχονται άμεσα ή έμμεσα από τρίτο πρόσωπο· ζ) μαζί ελέγχουν άμεσα ή έμμεσα ένα τρίτο πρόσωπο· ή η) είναι μέλη της ίδιας οικογένειας (ΕΕ L 343 της 29.12.2015, σ. 558). Πρόσωπα θεωρούνται μέλη της ίδιας οικογένειας μόνο αν συνδέονται μεταξύ τους με μία από τις ακόλουθες σχέσεις: i) σύζυγοι, ii) πρώτου βαθμού ανιόντες και κατιόντες, σε ευθεία γραμμή, iii) αδελφοί και αδελφές (αμφιθαλείς ή ετεροθαλείς), iv) δεύτερου βαθμού ανιόντες και κατιόντες, σε ευθεία γραμμή, v) θείος ή θεία και ανιψιός ή ανιψιά, vi) γονείς του ετέρου των συζύγων και γαμπρός ή νύφη, vii) αδελφοί ή αδελφές του ή της συζύγου. Σύμφωνα με το άρθρο 5 παράγραφος 4 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα, «πρόσωπα» θεωρούνται τα φυσικά πρόσωπα, τα νομικά πρόσωπα ή οι ενώσεις προσώπων που δεν αποτελούν νομικά πρόσωπα, αλλά οι οποίες αναγνωρίζονται, σύμφωνα με το ενωσιακό ή εθνικό δίκαιο, ότι διαθέτουν δικαιοπρακτική ικανότητα (ΕΕ L 269 της 10.10.2013, σ. 1).

---

ΛΟΙΠΕΣ ΠΡΑΞΕΙΣ

Ευρωπαϊκή Επιτροπή

| 21.10.2020 | EL | Επίσημη Εφημερίδα της Ευρωπαϊκής Ένωσης | C 351/20 |
| --- | --- | --- | --- |

21.10.2020

EL

Επίσημη Εφημερίδα της Ευρωπαϊκής Ένωσης

C 351/20

---

Δημοσίευση αίτησης ενωσιακής τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 97 παράγραφος 3 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου

(2020/C 351/09)

Η παρούσα δημοσίευση παρέχει το δικαίωμα ένστασης κατά της αίτησης, σύμφωνα με το άρθρο 98 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (1), εντός δύο μηνών από την ημερομηνία της παρούσας δημοσίευσης.

ΑΙΤΗΣΗ ΓΙΑ ΕΝΩΣΙΑΚΗ ΤΡΟΠΟΠΟΙΗΣΗ ΤΩΝ ΠΡΟΔΙΑΓΡΑΦΩΝ ΠΡΟΪΟΝΤΟΣ

«VENEZIA»

PDO-IT-A0517-AM03

Ημερομηνία υποβολής της αίτησης: 2.8.2019

1.   Αιτών και έννομο συμφέρον

Consorzio Vini Venezia [Συνεταιρισμός παραγωγών οίνου Venezia]

Εθελοντική ένωση

2.   Κεφάλαιο των προδιαγραφών προϊόντος που αφορά/-ούν η/οι τροποποίηση/-εις

| ☐ | Ονομασία του προϊόντος |
| --- | --- |

☐

Ονομασία του προϊόντος

| ☒ | Κατηγορία του αμπελοοινικού προϊόντος |
| --- | --- |

☒

Κατηγορία του αμπελοοινικού προϊόντος

| ☒ | Δεσμός |
| --- | --- |

☒

Δεσμός

| ☐ | Περιορισμοί εμπορίας |
| --- | --- |

☐

Περιορισμοί εμπορίας

3.   Περιγραφή και αιτιολόγηση της τροποποίησης

3.1.   Εισαγωγή των κατηγοριών (4) Αφρώδης οίνος και (6) Αφρώδης οίνος ποιότητας αρωματικού τύπου

Κεφάλαιο των προδιαγραφών προϊόντος που αφορά/-ούν η/οι τροποποίηση/-εις

Άρθρο 1 - Ονομασία και οίνοι

Περιγραφή και αιτιολόγηση

Περιγραφή: Προστίθενται οι κατηγορίες (4) Αφρώδης οίνος και (6) και Αφρώδης οίνος ποιότητας αρωματικού τύπου.

Αιτιολόγηση: Οι αφρώδεις οίνοι που καλύπτονται από την ΠΟΠ «Venezia» παράγονται επί του παρόντος υπό την κατηγορία (5) Αφρώδης οίνος ποιότητας, γεγονός που σημαίνει ότι, όσον αφορά την παραγωγή και τις χημικές/φυσικές παραμέτρους όπως ο ελάχιστος ολικός αλκοολικός τίτλος κατ’ όγκο 10,5 %, οι οποίες καθορίζονται στις προδιαγραφές για τους αφρώδεις οίνους, είναι δυνατό να γίνεται επιπροσθέτως αναφορά στις νέες κατηγορίες αμπελοοινικών προϊόντων (4) Αφρώδης οίνος και (6) Αφρώδης οίνος ποιότητας αρωματικού τύπου, στη δε τελευταία περίπτωση εφόσον παράγονται από αρωματικές ποικιλίες αμπέλου. Επιπλέον, είναι σύνηθες στην περιοχή να πραγματοποιείται δεύτερη ζύμωση σε αυτόκλειστα για ποικίλα χρονικά διαστήματα, με διαφορετικές ποσότητες υπερπιέσεων και ενίοτε με καθυστέρηση στη διάθεση των οίνων στην κατανάλωση εντός των προθεσμιών που προβλέπονται στην ισχύουσα νομοθεσία για τις σχετικές κατηγορίες προϊόντων.

Συνεπώς, πέραν της παραγωγής οίνων υπό την κατηγορία «Αφρώδης οίνος ποιότητας», η οποία ήδη περιλαμβάνεται στις ισχύουσες προδιαγραφές, είναι απαραίτητο να αναφέρεται ρητά ότι οι οίνοι παράγονται επίσης υπό τις κατηγορίες «Αφρώδης οίνος» και «Αφρώδης οίνος ποιότητας αρωματικού τύπου»· στην πραγματικότητα, οι εν λόγω οίνοι ήδη παράγονται στην περιοχή ως αποτέλεσμα της συνεχούς τεχνολογικής καινοτομίας. Η παραγωγή αφρώδους οίνου είναι επί μακρόν εδραιωμένη στην περιοχή ως αποτέλεσμα της μακρόχρονης παρουσίας ποικιλιών σταφυλιών κατάλληλων για την παραγωγή αφρώδους οίνου όπως οι Pinot Nero, Pinot Grigio, Pinot Bianco, Traminer Aromatico, Tocai Friulano, Verduzzo, Glera και Raboso. Η παραγωγή αφρωδών οίνων στην περιοχή της ΠΟΠ «Venezia» έχει δώσει τη δυνατότητα στους παραγωγούς να αποκτήσουν υψηλό επίπεδο τεχνογνωσίας και να γνωρίσουν σημαντική εμπορική επιτυχία, μεταξύ άλλων σε διεθνές επίπεδο, χάρη στις προσωπικές τους δεξιότητες και την επιχειρηματική τους οξύνοια.

Η παρούσα τροποποίηση καθιστά δυνατή την επέκταση της διάθεσης των οίνων ΠΟΠ «Venezia» στο εμπόριο και την παροχή μεγαλύτερης ευελιξίας στην αλυσίδα παραγωγής. Η τροποποίηση αφορά τα τμήματα 1.3, 1.4, 1.5 και 1.8 του ενιαίου εγγράφου.

3.2.   Δεσμός με το περιβάλλον

Κεφάλαιο των προδιαγραφών προϊόντος που αφορά/-ούν η/οι τροποποίηση/-εις

Άρθρο 8 – Δεσμός με το περιβάλλον

Περιγραφή και αιτιολόγηση

Παρασχέθηκαν πρόσθετες πληροφορίες σχετικά με τον δεσμό όσον αφορά τις νέες κατηγορίες αμπελοοινικών προϊόντων, καθώς υπάρχει μια εδραιωμένη παράδοση παραγωγής οίνων που στην πραγματικότητα μπορούν να υπαχθούν στις κατηγορίες Αφρώδης οίνος, Αφρώδης οίνος ποιότητας και Αφρώδης οίνος ποιότητας αρωματικού τύπου, και παράγονται παραδοσιακά με τη χρήση της μεθόδου δεύτερης ζύμωσης σε αυτόκλειστα (μέθοδος Charmat) στην περιοχή της ΠΟΠ «Venezia», δηλαδή στην περιοχή που εκτείνεται από τους λόφους γύρω από το Treviso μέχρι την κοιλάδα του ποταμού Piave. Είναι σύνηθες στην περιοχή να πραγματοποιείται δεύτερη ζύμωση σε αυτόκλειστα για ποικίλα χρονικά διαστήματα, με καθυστέρηση της διάθεσης των παραγόμενων οίνων στην κατανάλωση, προκειμένου να αποκτήσει ο οίνος ειδικά χαρακτηριστικά, όπως νότες κόρας ψωμιού ανάλογα με τη διάρκεια επαφής των αποσυντεθειμένων κυττάρων ζυμομυκήτων και του οίνου που έχει υποστεί δεύτερη ζύμωση, καθώς επίσης λεπτές και μεγάλης διάρκειας φυσαλίδες βάσει της διάρκειας της δεύτερης ζύμωσης.

Παρασχέθηκαν επίσης πρόσθετες πληροφορίες σχετικά με τον δεσμό με τους ανθρώπινους παράγοντες, με βάση τις πληροφορίες που ήδη αναφέρονται στο άρθρο 8 των προδιαγραφών προϊόντος.

Οι πρόσθετες πληροφορίες σχετικά με τον δεσμό αφορούν το τμήμα 4 του ενιαίου εγγράφου και το άρθρο 8 των προδιαγραφών προϊόντος.

3.3.   Μέγιστες αποδόσεις

Κεφάλαιο των προδιαγραφών προϊόντος που αφορά/-ούν η/οι τροποποίηση/-εις

Άρθρο 4 – Πρότυπα αμπελουργίας

Περιγραφή και αιτιολόγηση

Οι αποδόσεις έχουν καθοριστεί για τις νέες κατηγορίες των αμπελοοινικών προϊόντων «Αφρώδης οίνος» και «Αφρώδης οίνος ποιότητας αρωματικού τύπου», και αναφέρονται στις αποδόσεις όπως ήδη προβλέπονται για την κατηγορία «Αφρώδης οίνος ποιότητας». Για λόγους σαφήνειας, οι μέγιστες αποδόσεις παρατίθενται στο ενιαίο έγγραφο, όπου περιλαμβάνονται αναφορές στις κατηγορίες αμπελοοινικών προϊόντων και στους σχετικούς τύπους οίνου, ενώ αναφορές στις σχετικές κατηγορίες προστέθηκαν στον πίνακα αποδόσεων του άρθρου 4 των προδιαγραφών προϊόντος.

Η τροποποίηση αφορά το τμήμα 1.5.2 του ενιαίου εγγράφου και το άρθρο 4 των προδιαγραφών προϊόντος.

ΕΝΙΑΙΟ ΕΓΓΡΑΦΟ

1.   Ονομασία προϊόντος

Venezia

2.   Τύπος γεωγραφικής ένδειξης

ΠΟΠ – Προστατευόμενη Ονομασία Προέλευσης

3.   Κατηγορίες αμπελοοινικών προϊόντων

| 1. | Οίνος |
| --- | --- |

1.

Οίνος

| 4. | Αφρώδης οίνος |
| --- | --- |

4.

Αφρώδης οίνος

| 5. | Αφρώδης οίνος ποιότητας |
| --- | --- |

5.

Αφρώδης οίνος ποιότητας

| 6. | Αφρώδης οίνος ποιότητας αρωματικού τύπου |
| --- | --- |

6.

Αφρώδης οίνος ποιότητας αρωματικού τύπου

| 8. | Ημιαφρώδης οίνος |
| --- | --- |

8.

Ημιαφρώδης οίνος

4.   Περιγραφή του/των οίνου/-ων

Κατηγορία (1) Οίνος – Ερυθροί: «Venezia» Rosso και «Venezia» με ένδειξη της ποικιλίας σταφυλιών

Οι ερυθροί οίνοι της ΠΟΠ «Venezia», συμπεριλαμβανομένων των ποικιλιών σταφυλιών Merlot, Cabernet Sauvignon, Carmènere, Malbech, Cabernet, Refosco dal Peduncolo Rosso και Pinot Nero, έχουν χρώμα που ποικίλλει από ρουμπινί έως βαθυκόκκινο, ενίοτε δε γκρενά ή πορφυρές ανταύγειες όταν είναι παλαιωμένοι, όπως οι εκδοχές Riserva. Έχουν άρωμα έντονο, λεπτό και μακράς διάρκειας, και ξηρή, αρμονική, βελούδινη γεύση, η οποία ενίοτε είναι χλοώδης ή φρουτώδης, ανάλογα με τις κυρίαρχες ποικιλίες σταφυλιών που χρησιμοποιούνται. Ο ελάχιστος ολικός αλκοολικός τίτλος είναι 11 % κατ’ όγκο· και 12,5 % κατ’ όγκο για τους οίνους με την ένδειξη Riserva. Το ελάχιστο εκχύλισμα που δεν περιέχει σάκχαρα είναι 23 g/l και 25 g/l για τους οίνους με την ένδειξη Riserva.

Οι αναλυτικές παράμετροι που δεν απεικονίζονται στον παρακάτω πίνακα τηρούν τα όρια που θεσπίζονται στην εθνική και ενωσιακή νομοθεσία.

| Γενικά αναλυτικά χαρακτηριστικά |
| --- |
| Μέγιστος ολικός αλκοολικός τίτλος (σε% κατ’ όγκο) | |
| Ελάχιστος αποκτημένος αλκοολικός τίτλος (σε % κατ’ όγκο) | 11 |
| Ελάχιστη ολική οξύτητα | 4,5 γραμμάρια ανά λίτρο, εκφραζόμενη σε τρυγικό οξύ |
| Μέγιστη πτητική οξύτητα (σε χιλιοστοϊσοδύναμα ανά λίτρο) | |
| Μέγιστο ολικό διοξείδιο του θείου (σε χιλιοστόγραμμα ανά λίτρο) | |

Γενικά αναλυτικά χαρακτηριστικά

Μέγιστος ολικός αλκοολικός τίτλος (σε% κατ’ όγκο)

Ελάχιστος αποκτημένος αλκοολικός τίτλος (σε % κατ’ όγκο)

11

Ελάχιστη ολική οξύτητα

4,5 γραμμάρια ανά λίτρο, εκφραζόμενη σε τρυγικό οξύ

Μέγιστη πτητική οξύτητα (σε χιλιοστοϊσοδύναμα ανά λίτρο)

Μέγιστο ολικό διοξείδιο του θείου (σε χιλιοστόγραμμα ανά λίτρο)

Κατηγορία (1) Οίνος – Λευκοί και ροζέ: «Venezia» Bianco και «Venezia» με ένδειξη της ποικιλίας σταφυλιών, «Venezia» Rosato

Οι λευκοί οίνοι της ΠΟΠ «Venezia», συμπεριλαμβανομένων αυτών με την ένδειξη των ποικιλιών σταφυλιών Chardonnay, Pinot και Pinot Grigio (συμπεριλαμβανομένης της εκδοχής ροζέ), Manzoni Bianco, Verduzzo, Sauvignon, Pinot Bianco, Tai και Traminer, έχουν χρώμα από αχυροκίτρινο έως χρυσοκίτρινο, ενίοτε με πρασινωπές ανταύγειες. Οι ροζέ οίνοι έχουν ροζ χρώμα του οποίου η ένταση ποικίλλει, και ενίοτε χάλκινες ανταύγειες. Έχουν έντονο, ιδιαίτερο άρωμα και ξηρή, αρμονική και βελούδινη γεύση, ενίοτε φρουτώδη, ανάλογα με τις κυρίαρχες ποικιλίες σταφυλιών που χρησιμοποιούνται, όπως στην περίπτωση του Pinot και του Pinot Grigio. Ο ελάχιστος ολικός αλκοολικός τίτλος κατ’ όγκο κυμαίνεται από 10,5 % για τον τύπο «Venezia» Rosato έως 11 % για τους άλλους τύπους. Το ελάχιστο εκχύλισμα που δεν περιέχει σάκχαρα είναι 14 g/l και 16 g/l για τους οίνους με την ένδειξη «Venezia» Rosato.

Οι αναλυτικές παράμετροι που δεν απεικονίζονται στον παρακάτω πίνακα τηρούν τα όρια που θεσπίζονται στην εθνική και ενωσιακή νομοθεσία.

| Γενικά αναλυτικά χαρακτηριστικά |
| --- |
| Μέγιστος ολικός αλκοολικός τίτλος (σε% κατ’ όγκο) | |
| Ελάχιστος αποκτημένος αλκοολικός τίτλος (σε % κατ’ όγκο) | 10,5 |
| Ελάχιστη ολική οξύτητα | 4,5 γραμμάρια ανά λίτρο, εκφραζόμενη σε τρυγικό οξύ |
| Μέγιστη πτητική οξύτητα (σε χιλιοστοϊσοδύναμα ανά λίτρο) | |
| Μέγιστο ολικό διοξείδιο του θείου (σε χιλιοστόγραμμα ανά λίτρο) | |

Γενικά αναλυτικά χαρακτηριστικά

Μέγιστος ολικός αλκοολικός τίτλος (σε% κατ’ όγκο)

Ελάχιστος αποκτημένος αλκοολικός τίτλος (σε % κατ’ όγκο)

10,5

Ελάχιστη ολική οξύτητα

4,5 γραμμάρια ανά λίτρο, εκφραζόμενη σε τρυγικό οξύ

Μέγιστη πτητική οξύτητα (σε χιλιοστοϊσοδύναμα ανά λίτρο)

Μέγιστο ολικό διοξείδιο του θείου (σε χιλιοστόγραμμα ανά λίτρο)

Κατηγορία (1) Οίνος – «Venezia» με την ένδειξη Passito, συμπεριλαμβανομένης της ένδειξης της ποικιλίας σταφυλιών

Η ΠΟΠ «Venezia» περιλαμβάνει επίσης την εκδοχή Passito Bianco με ένδειξη της ποικιλίας σταφυλιών Verduzzo. Αυτοί οι οίνοι έχουν χρυσοκίτρινο χρώμα του οποίου η ένταση ποικίλλει, ενίοτε κεχριμπαρένιο. Έχουν έντονο, ιδιαίτερο άρωμα και γλυκιά, αρμονική και βελούδινη γεύση. Ο ελάχιστος ολικός αλκοολικός τίτλος είναι 15 %, με ελάχιστο εκχύλισμα που δεν περιέχει σάκχαρα 26 g/l.

Οι αναλυτικές παράμετροι που δεν απεικονίζονται στον παρακάτω πίνακα τηρούν τα όρια που θεσπίζονται στην εθνική και ενωσιακή νομοθεσία.

| Γενικά αναλυτικά χαρακτηριστικά |
| --- |
| Μέγιστος ολικός αλκοολικός τίτλος (σε% κατ’ όγκο) | |
| Ελάχιστος αποκτημένος αλκοολικός τίτλος (σε % κατ’ όγκο) | 12 |
| Ελάχιστη ολική οξύτητα | 4,5 γραμμάρια ανά λίτρο, εκφραζόμενη σε τρυγικό οξύ |
| Μέγιστη πτητική οξύτητα (σε χιλιοστοϊσοδύναμα ανά λίτρο) | 25 |
| Μέγιστο ολικό διοξείδιο του θείου (σε χιλιοστόγραμμα ανά λίτρο) | |

Γενικά αναλυτικά χαρακτηριστικά

Μέγιστος ολικός αλκοολικός τίτλος (σε% κατ’ όγκο)

Ελάχιστος αποκτημένος αλκοολικός τίτλος (σε % κατ’ όγκο)

12

Ελάχιστη ολική οξύτητα

4,5 γραμμάρια ανά λίτρο, εκφραζόμενη σε τρυγικό οξύ

Μέγιστη πτητική οξύτητα (σε χιλιοστοϊσοδύναμα ανά λίτρο)

25

Μέγιστο ολικό διοξείδιο του θείου (σε χιλιοστόγραμμα ανά λίτρο)

Κατηγορίες: (4) Αφρώδης οίνος, (5) Αφρώδης οίνος ποιότητας και (6) Αφρώδης οίνος ποιότητας αρωματικού τύπου

Οι αφρώδεις οίνοι στις διάφορες κατηγορίες της ΠΟΠ «Venezia», οι οποίοι είναι λευκοί ή ροζέ και μπορεί να φέρουν την ένδειξη των ποικιλιών σταφυλιών Pinot, Pinot Grigio, Pinot Nero, Chardonnay και Traminer, έχουν λεπτό αφρό μικρής διάρκειας και αχυροκίτρινο χρώμα ποικίλης έντασης, ενίοτε με χρυσαφί ή χάλκινες ανταύγειες, ή που τείνει ορισμένες φορές προς το ροζ αν έχουν παρασκευαστεί από ποικιλίες μαύρων σταφυλιών και έχουν υποβληθεί σε λευκή οινοποίηση. Έχουν λεπτό και φρουτώδες άρωμα και φρέσκια, αρμονική γεύση που κυμαίνεται από brut nature έως demi-sec, ενίοτε γλυκιά και αρωματική όπως στην περίπτωση της ποικιλίας Traminer.

Ο ελάχιστος ολικός αλκοολικός τίτλος κατ’ όγκο είναι 10,5 %, με ελάχιστο εκχύλισμα που δεν περιέχει σάκχαρα 14 g/l.

Οι αναλυτικές παράμετροι που δεν απεικονίζονται στον παρακάτω πίνακα τηρούν τα όρια που θεσπίζονται στην εθνική και ενωσιακή νομοθεσία.

| Γενικά αναλυτικά χαρακτηριστικά |
| --- |
| Μέγιστος ολικός αλκοολικός τίτλος (σε% κατ’ όγκο) | |
| Ελάχιστος αποκτημένος αλκοολικός τίτλος (σε % κατ’ όγκο) | 10,5 |
| Ελάχιστη ολική οξύτητα | 5 γραμμάρια ανά λίτρο, εκφραζόμενη σε τρυγικό οξύ |
| Μέγιστη πτητική οξύτητα (σε χιλιοστοϊσοδύναμα ανά λίτρο) | |
| Μέγιστο ολικό διοξείδιο του θείου (σε χιλιοστόγραμμα ανά λίτρο) | |

Γενικά αναλυτικά χαρακτηριστικά

Μέγιστος ολικός αλκοολικός τίτλος (σε% κατ’ όγκο)

Ελάχιστος αποκτημένος αλκοολικός τίτλος (σε % κατ’ όγκο)

10,5

Ελάχιστη ολική οξύτητα

5 γραμμάρια ανά λίτρο, εκφραζόμενη σε τρυγικό οξύ

Μέγιστη πτητική οξύτητα (σε χιλιοστοϊσοδύναμα ανά λίτρο)

Μέγιστο ολικό διοξείδιο του θείου (σε χιλιοστόγραμμα ανά λίτρο)

Κατηγορία (8) Ημιαφρώδης οίνος – «Venezia» Frizzante Bianco, Rosato και με ένδειξη της ποικιλίας σταφυλιών

Οι ημιαφρώδεις οίνοι της ΠΟΠ «Venezia», οι οποίοι είναι λευκοί ή ροζέ και μπορεί να φέρουν την ένδειξη των ποικιλιών σταφυλιών Pinot, Pinot Grigio και Chardonnay, έχουν αχυροκίτρινο χρώμα ποικίλης έντασης, ενίοτε δε χάλκινο ή ροζ χρώμα ποικίλης έντασης. Έχουν λεπτό και φρουτώδες άρωμα και γεύση από ξηρή έως ημίξηρη.

Ο ελάχιστος ολικός αλκοολικός τίτλος κατ’ όγκο είναι 10,5 %, με ελάχιστο εκχύλισμα που δεν περιέχει σάκχαρα 14 g/l.

Οι αναλυτικές παράμετροι που δεν απεικονίζονται στον παρακάτω πίνακα τηρούν τα όρια που θεσπίζονται στην εθνική και ενωσιακή νομοθεσία.

| Γενικά αναλυτικά χαρακτηριστικά |
| --- |
| Μέγιστος ολικός αλκοολικός τίτλος (σε% κατ’ όγκο) | |
| Ελάχιστος αποκτημένος αλκοολικός τίτλος (σε % κατ’ όγκο) | 10,5 |
| Ελάχιστη ολική οξύτητα | 4,5 γραμμάρια ανά λίτρο, εκφραζόμενη σε τρυγικό οξύ |
| Μέγιστη πτητική οξύτητα (σε χιλιοστοϊσοδύναμα ανά λίτρο) | |
| Μέγιστο ολικό διοξείδιο του θείου (σε χιλιοστόγραμμα ανά λίτρο) | |

Γενικά αναλυτικά χαρακτηριστικά

Μέγιστος ολικός αλκοολικός τίτλος (σε% κατ’ όγκο)

Ελάχιστος αποκτημένος αλκοολικός τίτλος (σε % κατ’ όγκο)

10,5

Ελάχιστη ολική οξύτητα

4,5 γραμμάρια ανά λίτρο, εκφραζόμενη σε τρυγικό οξύ

Μέγιστη πτητική οξύτητα (σε χιλιοστοϊσοδύναμα ανά λίτρο)

Μέγιστο ολικό διοξείδιο του θείου (σε χιλιοστόγραμμα ανά λίτρο)

5.   Οινοποιητικές πρακτικές

α.   Ουσιώδεις οινολογικές πρακτικές

Παρασκευή ημιαφρώδους και αφρώδους οίνου

Ειδική οινολογική πρακτική

Όλοι οι αφρώδεις οίνοι της ΠΟΠ «Venezia» στις διάφορες κατηγορίες, συγκεκριμένα στις κατηγορίες (4) Αφρώδης οίνος, (5) Αφρώδης οίνος ποιότητας και (6) Αφρώδης οίνος ποιότητας αρωματικού τύπου, και οι ημιαφρώδεις οίνοι (κατηγορία 8) πρέπει να παράγονται αποκλειστικά με τη χρήση της μεθόδου της δεύτερης ζύμωσης σε αυτόκλειστα (μέθοδος Charmat).

Χρήση λιαστών σταφυλιών για την παραγωγή των τύπων Riserva

Ειδική οινολογική πρακτική

Για την παρασκευή των οίνων Riserva μπορούν να χρησιμοποιηθούν λιαστά σταφύλια έως 30 % κατ’ ανώτατο όριο.

β.   Μέγιστες αποδόσεις

Κατηγορία (1) Οίνος – «Venezia» Rosso, συμπεριλαμβανομένης της ένδειξης ποικιλίας μαύρων σταφυλιών

112 εκατόλιτρα ανά εκτάριο

Κατηγορία (1) Οίνος – «Venezia» Bianco, συμπεριλαμβανομένης της ένδειξης ποικιλίας λευκών σταφυλιών

105 εκατόλιτρα ανά εκτάριο

«Venezia» Spumante Bianco και «Venezia» Spumante Rosato στις κατηγορίες (4) Αφρώδης οίνος και (5) Αφρώδης οίνος ποιότητας

119 εκατόλιτρα ανά εκτάριο

«Venezia» Spumante με ένδειξη ποικιλίας λευκών σταφυλιών στις κατηγορίες (4) Αφρώδης οίνος και (5) Αφρώδης οίνος ποιότητας

105 εκατόλιτρα ανά εκτάριο

«Venezia» Pinot Spumante συμπεριλαμβανομένου του Rosato, κατηγορίες (4) Αφρώδης οίνος και (5) Αφρώδης οίνος ποιότητας

112 εκατόλιτρα ανά εκτάριο

«Venezia» Traminer Spumante στις κατηγορίες (4) Αφρώδης οίνος, (5) Αφρώδης οίνος ποιότητας και (6) Αφρώδης οίνος ποιότητας αρωματικού τύπου

105 εκατόλιτρα ανά εκτάριο

Κατηγορία (8) Ημιαφρώδης οίνος – «Venezia» Frizzante Bianco and Rosato

119 εκατόλιτρα ανά εκτάριο

Κατηγορία (8) Ημιαφρώδης οίνος – «Venezia» Chardonnay και «Venezia» Pinot Grigio συμπεριλαμβανομένου του Rosato

105 εκατόλιτρα ανά εκτάριο

Κατηγορία (1) Οίνος – «Venezia» Raboso

119 εκατόλιτρα ανά εκτάριο

Κατηγορία (1) Οίνος – «Venezia» με την ένδειξη Passito, συμπεριλαμβανομένης ένδειξης ποικιλίας σταφυλιών

75 εκατόλιτρα ανά εκτάριο

6.   Οριοθετημένη γεωγραφική περιοχή

Τα σταφύλια που μπορούν να χρησιμοποιούνται για την παραγωγή οίνων ΠΟΠ «Venezia» καλλιεργούνται στην περιοχή που περιλαμβάνει ολόκληρο το διοικητικό έδαφος των επαρχιών της Βενετίας και του Treviso.

7.   Κύρια/-ες οινοποιήσιμη/-ες ποικιλία/-ες αμπέλου

Cabernet Franc N. - Cabernet

Cabernet Sauvignon N. - Cabernet

Carmenère N. - Cabernet

Chardonnay B.

Glera Lunga B. - Glera

Malbech N.

Manzoni Bianco B.

Merlot N.

Pinot Bianco B. - Pinot

Pinot Grigio - Pinot

Pinot Nero N. - Pinot

Raboso Piave N. - Friularo

Raboso Veronese N. - Raboso

Refosco dal Peduncolo Rosso N. - Refosco

Sauvignon B.

Tocai Friulano B. - Tai

Traminer Aromatico Rs

Verduzzo Friulano B. - Verduzzo

Verduzzo Trevigiano B. - Verduzzo

8.   Περιγραφή του/-ων δεσμού/-ών:

ΠΟΠ «Venezia» — Δεσμός με το περιβάλλον

Η αμπελουργία υπάρχει στην περιοχή γύρω από τις επαρχίες της Βενετίας και του Treviso από αμνημονεύτων χρόνων, αλλά η Δημοκρατία της Βενετίας, με τη γέννηση του «Stato da Terra», ήταν αυτή που έδωσε μεγάλη ώθηση στην ανάπτυξη της τοπικής οινοπαραγωγής. Η αμπελουργία επέζησε μετά τη μεγάλη ύφεση του 18ου αιώνα και μέρους του 19ου αιώνα, χάρη στη διαρκή και επιδέξια προσπάθεια κυρίως της οινολογικής σχολής του Conegliano, η οποία συνέβαλε στη δημιουργία ενός σημαντικού αμπελουργικού κέντρου στη βορειοανατολική Ιταλία. Το κλίμα της περιοχής της ΠΟΠ «Venezia» ορίζεται ως «υγρό εύκρατο» και οφείλεται, εκτός από το γεωγραφικό πλάτος της, στην εγγύτητά της με τη θάλασσα και τα βουνά, στην παρουσία λιμνοθαλασσών, στο πεδινό έδαφος, και στην επακόλουθη έκθεσή της σε ανέμους.

Η περιοχή παραγωγής της ΠΟΠ «Venezia» εκτείνεται στις επαρχίες του Treviso και της Βενετίας. Πρόκειται για μεγάλη έκταση αλλουβιακής προέλευσης, με εδάφη που σχηματίστηκαν από αποθέσεις αλλουβιακών υλικών ως αποτέλεσμα κυρίως της τήξης αλπικών και προαλπικών παγετώνων και, στη συνέχεια, λόγω της δραστηριότητας των μεγάλων ποταμών της περιοχής (των Brenta, Piave, Tagliamento και, λιγότερο, του Livenza). Η έκταση μπορεί εύκολα να διαιρεθεί σε δύο μέρη, το ορεινό και το πεδινό, τα οποία χωρίζονται από τη ζώνη που σχηματίζουν οι πηγές. Χαρακτηριστικό των εδαφών του ορεινού μέρους είναι οι χαλικώδεις κωνοειδείς σχηματισμοί παγετοποτάμιας και ποτάμιας προέλευσης, όπου το υπέδαφος αποτελείται εξ ολοκλήρου από χαλίκι. Προχωρώντας προς τα νότια, μετά τη ζώνη των πηγών, το χαλικώδες επίπεδο με τους κωνοειδείς σχηματισμούς δίνει σταδιακά τη θέση του σε αποθέσεις με όλο και περισσότερη άμμο. Η υφή γίνεται λεπτότερη χάρη στην παρουσία ιλύος και αργίλου.

Η περιοχή παραγωγής της ΠΟΠ «Venezia» μπορεί να προσδώσει συγκεκριμένα χαρακτηριστικά στους διάφορους οίνους, ανάλογα με τις ποικιλίες αμπέλου που χρησιμοποιούνται και το μέρος όπου καλλιεργούνται. Οι λευκές ποικιλίες αναπτύσσονται γενικά σε πιο χαλαρά και πετρώδη εδάφη, προκειμένου να αποκτήσουν πιο πλούσιο αρωματικό χαρακτήρα και μεγαλύτερη φρεσκάδα. Οι οίνοι που λαμβάνονται με αυτόν τον τρόπο διακρίνονται για τις φρέσκες ανθώδεις και φρουτώδεις νότες τους και είναι επίσης εξαιρετικοί για την παρασκευή αφρώδους οίνου. Τα αργιλώδη εδάφη χρησιμοποιούνται για ερυθρές ποικιλίες σταφυλιών για την παραγωγή ερυθρών και ροζέ οίνων με περισσότερο σώμα και δομή. Η υψηλή περιεκτικότητα των αργιλωδών εδαφών σε ανόργανα άλατα καθιστά δυνατή την παραγωγή οίνων με πλήρες άρωμα χάρη στην καλή περιεκτικότητα σε τανίνες και τη βέλτιστη ισορροπία οξύτητας.

Οι οίνοι που παράγονται έχουν αχυροκίτρινο έως χρυσαφί χρώμα, ανάλογα με τη διάρκεια της διαβροχής, σε συνδυασμό με έντονα, λεπτά και μακράς διάρκειας αρώματα χάρη στις διακυμάνσεις της θερμοκρασίας κατά την περίοδο πριν από τη συγκομιδή, και αρμονικές, καθαρές και γεμάτες γεύσεις χάρη στο χαλικώδες έδαφος στο βόρειο τμήμα και στα ιλυοαργιλώδη εδάφη στο νότιο τμήμα. Το αποτέλεσμα είναι ότι οι λευκοί οίνοι που παράγονται σε χαλαρά εδάφη χαρακτηρίζονται από φρέσκες και φρουτώδεις νότες και είναι ιδιαίτερα κατάλληλοι για την παρασκευή αφρώδους οίνου, ενώ οι ερυθρές ποικιλίες στα πιο αργιλώδη εδάφη είναι καλά δομημένες και μακράς διάρκειας και προσφέρονται για παλαίωση.

Κατηγορία (1) Οίνος:

Χάρη στα βαριά αργιλώδη εδάφη στα οποία καλλιεργούνται οι ερυθρές ποικιλίες σταφυλιών που χρησιμοποιούνται για την παρασκευή οίνων αυτής της κατηγορίας, οι ερυθροί και ροζέ οίνοι της ΠΟΠ «Venezia» έχουν περισσότερο σώμα και δομή, και υψηλή, μακράς διάρκειας ένταση χρώματος. Στη μύτη μπορεί να είναι πιο έντονες νότες μαρμελάδας και μούρων ή πικάντικες νότες καπνού ή χλοώδεις νότες. Συνολικά, η γεύση είναι πάντα γεμάτη, με καλές τανίνες και εξαιρετική ισορροπία οξύτητας. Οι λευκοί οίνοι από σταφύλια που καλλιεργούνται σε χαλαρότερα, πετρώδη εδάφη είναι αρωματικοί και φρέσκοι, με πρωτεύουσες φρουτώδεις και ανθώδεις νότες στη μύτη, οι οποίες καταλήγουν σε λεπτότερες νότες μήλου, αχλαδιού και βερίκοκου που αντιπαραβάλλονται με νότες ακακίας, αγριολούλουδων και χαμομηλιού. Η δομή μπορεί να ποικίλλει, αλλά ξεχωρίζει μια εξαιρετική νότα μήλου, η οποία προκύπτει από τις μεγάλες διακυμάνσεις της θερμοκρασίας μεταξύ ημέρας και νύχτας. Αυτά τα χαρακτηριστικά είναι ενισχυμένα στους οίνους Passito. Είναι καθιερωμένη παράδοση στην περιοχή τα σταφύλια που πρόκειται να χρησιμοποιηθούν για την παραγωγή των οίνων Passito να τοποθετούνται σε ξηραντήρια. Αυτά τα σταφύλια συχνά αφήνονται πρώτα να στεγνώσουν στο αμπέλι. Συγκεκριμένα, οι τύποι Verduzzo Trevigiano και Friulano προσφέρονται ιδιαίτερα για σταφίδιασμα και μπορούν να συνδυάζονται περισσότερο ή λιγότερο με άλλες ποικιλίες προκειμένου να αυξηθεί το αρωματικό ή το όξινο κλάσμα.

Κατηγορίες (4) Αφρώδης οίνος, (5) Αφρώδης οίνος ποιότητας, (6) Αφρώδης οίνος ποιότητας αρωματικού τύπου και (8) Ημιαφρώδης οίνος:

Οι λευκές ποικιλίες παράγουν οίνους με φρέσκες ανθώδεις και φρουτώδεις νότες, ως αποτέλεσμα της γης με χαλαρό, πετρώδες έδαφος, το οποίο δίνει στις λευκές ποικιλίες περισσότερο άρωμα και φρεσκάδα, που ενισχύονται από τις διακυμάνσεις της θερμοκρασίας μεταξύ ημέρας και νύχτας, οι οποίες είναι χαρακτηριστικές σε ένα υγρό, εύκρατο κλίμα. Συνεπώς, είναι ιδιαίτερα κατάλληλες για την παραγωγή αφρώδους και ημιαφρώδους οίνου, πρακτική που έχει εδραιωθεί στην περιοχή σε τέτοιο βαθμό ώστε να είναι πλέον από τις σημαντικότερες στον κόσμο. Αυτό αποτελεί σαφή ένδειξη της ιδιαίτερης καταλληλότητας του συγκεκριμένου περιβάλλοντος.

Οι διάφορες κατηγορίες αφρωδών οίνων της ΠΟΠ «Venezia», οι οποίοι είναι λευκοί ή ροζέ και μπορεί να φέρουν την ένδειξη των ποικιλιών σταφυλιών Pinot, Pinot Grigio, Pinot Nero, Chardonnay και Traminer, έχουν χρώμα αχυροκίτρινο ποικίλης έντασης, ενίοτε με χρυσαφί ή χάλκινες ανταύγειες, ή που τείνει ορισμένες φορές προς το ροζ αν έχουν παρασκευαστεί από ποικιλίες μαύρων σταφυλιών και έχουν υποβληθεί σε λευκή οινοποίηση. Έχουν λεπτό αφρό, μεγάλης διάρκειας και εκλεπτυσμένο, ενίοτε φρουτώδες άρωμα. Έχουν φρέσκια γεύση που κυμαίνεται από brut nature έως demi-sec, ενίοτε γλυκιά και αρωματική όπως στην περίπτωση της ποικιλίας Traminer.

Στην περιοχή της ΠΟΠ «Venezia», δηλαδή στην περιοχή που εκτείνεται από τους λόφους γύρω από το Treviso μέχρι την κοιλάδα του ποταμού Piave, υπάρχει εδραιωμένη παράδοση παραγωγής οίνων των κατηγοριών Αφρώδης οίνος, Αφρώδης οίνος ποιότητας και Αφρώδης οίνος ποιότητας αρωματικού τύπου με τη μέθοδο της δεύτερης ζύμωσης σε αυτόκλειστα (μέθοδος Charmat). Για τους οίνους αυτούς, είναι σύνηθες στην περιοχή να πραγματοποιείται δεύτερη ζύμωση σε αυτόκλειστα για ποικίλα χρονικά διαστήματα με καθυστέρηση της διάθεσης των παραγόμενων οίνων στην κατανάλωση, προκειμένου να αποκτήσει ο οίνος ειδικά χαρακτηριστικά, όπως νότες κόρας ψωμιού ανάλογα με τη διάρκεια επαφής των αποσυντεθειμένων κυττάρων ζυμομυκήτων και του οίνου που έχει υποστεί δεύτερη ζύμωση, και λεπτές και μεγάλης διάρκειας φυσαλίδες βάσει της διάρκειας της δεύτερης ζύμωσης.

Η κατηγορία (8) Ημιαφρώδεις οίνοι της ΠΟΠ «Venezia», οι οποίοι είναι λευκοί ή ροζέ και μπορεί να φέρουν την ένδειξη των ποικιλιών σταφυλιών Pinot Grigio και Chardonnay, έχουν αχυροκίτρινο ή ροζ χρώμα ποικίλης έντασης, ενίοτε δε χάλκινο όπως στην περίπτωση του Pinot Grigio. Έχουν λεπτό και φρουτώδες άρωμα και γεύση από ξηρή έως ημίξηρη.

Ανθρώπινοι παράγοντες

Η αμπελουργία ασκείται από τους ρωμαϊκούς χρόνους στις περιοχές που καλύπτονται από την ΠΟΠ «Venezia», όπως προκύπτει από τον μεγάλο αριθμό στοιχείων που βρέθηκαν. Πολλές από αυτές τις εκτάσεις ερημώθηκαν κατά τις βαρβαρικές εισβολές. Κατά τον Μεσαίωνα, οι επίσκοποι της κοινότητας Concordia Sagittaria αποφάσισαν να χτίσουν το αβαείο της Summaga. Αυτό τέθηκε υπό τη διοίκηση των Βενεδικτίνων μοναχών, οι οποίοι συνέβαλαν στην επέκταση των γαιών που καλλιεργούνταν με αμπέλους και σιτάρι. Τα μοναστήρια αναδείχτηκαν σε πραγματικά κέντρα μάθησης και από τον 19ο αιώνα αποτελούν σημαντικά σημεία αναφοράς της αμπελουργίας και της οινοπαραγωγής. Ωστόσο, η Δημοκρατία της Βενετίας, με τη γέννηση του «Stato da Terra», ήταν αυτή που έδωσε μεγάλη ώθηση στην ανάπτυξη της τοπικής οινοπαραγωγής, με τη δημιουργία μιας «αριστοκρατίας της αμπελουργίας» που έδωσε στους μικροκαλλιεργητές τη δυνατότητα να αποκτήσουν νέες πληροφορίες και να εφαρμόσουν νέες οινοποιητικές τεχνικές.

Οι οίνοι στη Βενετία είχαν μια ποιότητα που δεν συναντούσε κανείς στους «ξένους» οίνους (εκτός Βενετίας) και ήταν αποτέλεσμα τόσο της φυσικής καταλληλότητας του περιβάλλοντος για αμπελοκαλλιέργεια όσο και του ανταγωνισμού των ευγενών, οι οποίοι επεδίωκαν τη βελτίωση της ποιότητας για να εδραιώσουν το κύρος τους ακόμη και στην αμπελοκαλλιέργεια και την οινοπαραγωγή.

Στον αμπελοοινικό τομέα της περιοχής της ΠΟΠ «Venezia», μετά την καταστροφή από τον παγετό του 1985, τα τελευταία 20-25 χρόνια έχει αναπτυχθεί μια νέα προσέγγιση για τη διαχείριση αμπελώνων. Η προσέγγιση αυτή βασίζεται στην πυκνότητα φύτευσης και στην επιλογή κλώνων με στόχο τη βελτίωση της ποιότητας των οίνων, στην υψηλή τεχνογνωσία μεταποίησης οίνου και, συγκεκριμένα για τους αφρώδεις οίνους των διαφόρων κατηγοριών, στην προσαρμογή της ζύμωσης και στη δεύτερη ζύμωση σε αυτόκλειστα, καθώς και στον χρόνο διάθεσης των οίνων στην κατανάλωση, ώστε να επιτευχθεί η βέλτιστη δυνατή ποιότητα, με βάση τη μακραίωνη παράδοση ανθρώπινης φροντίδας, αφοσίωσης και επιμονής που έθεσε τα θεμέλια της ΠΟΠ «Venezia».

Η κουλτούρα του αφρώδους οίνου στην περιοχή είναι σήμερα αυτονόητη και μπορεί να θεωρηθεί παραδοσιακή, όπως και οι ποικιλίες που χρησιμοποιούνται, οι οποίες ιστορικά καλλιεργούνται στην περιοχή παραγωγής και περιλαμβάνουν τις Pinot Nero, Pinot Grigio, Pinot Bianco, Traminer, Tocai Friulano, Verduzzo, Glera και Raboso. Οι οίνοι που διατίθενται στο εμπόριο αντανακλούν με επιτυχία την ΠΟΠ «Venezia» και την υψηλή τεχνογνωσία και την επιχειρηματική οξύνοια των παραγωγών.

9.   Ουσιώδεις περαιτέρω προϋποθέσεις (συσκευασία, επισήμανση, άλλες προϋποθέσεις)

ΚΑΜΙΑ

Σύνδεσμος προς τις προδιαγραφές προϊόντος

https://www.politicheagricole.it/flex/cm/pages/ServeBLOB.php/L/IT/IDPagina/15193

---

(1)  ΕΕ L 347 της 20.12.2013, σ. 671.

---